Bestil Bolig i Skeikampen | Hyttespecialisten\nBoliger i Skeikampen\nPå en skiferie i Skeikampen får du en super kombination af alpin- og langrendsløb for hele familien. Skeikampen har i mere end 125 år leveret et skiparadis, som danner rammen om skiferien for alle vinterglade. Skianlægget har noget at tilbyde alle, begyndere som øvede, små som store. Derfor er Skeikampen en meget populær familiedestination. På Skeikampen findes der boliger efter alle ønskemål, så man kan få præcis den skiferie man ønsker.\nOmrådeskort - Skeikampen skicenter (pdf)\nOmrådeskort - Skeikampen Austlid og Glåmhaugen (pdf)\nHyggelige hytteområder med god beliggenhed.Der findes hytter med skøn udsigt over fjeldet og hytter i hytteområder til lidt billiger penge. Man få lige præcist den skiferie, man ønsker i Skeikampen.\nLige ved Skitorget ligger der moderne lejligheder med ski in / ski out til både alpinbakken og langrendssporene. Perfekt for børnefamilierne, da der også er gåafstand til børneområdet.\nHvis man ønsker en skiferie på et ægte norsk højfjeldshotel, så skal man vælge Thon Hotel Skeikampen. Her er middagsbordet dækket med hvide duge og maden er af høj standard. Gode, solide og velsmagende måltider efter en dag på ski. Her findes desuden også flere hyggelig områder, hvor man kan hvile benene efter en skøn dag i bakkerne.


Den gratis og ulovlige PopCorn Time er den fjerde mest brugte streamingtjeneste blandt unge i Danmark. 11,8 procent af de 15-29-årige bruger tjenesten. Filmproducenter vil gribe ind.\nDen nye, ulovlige streamingtjeneste PopCorn Time, hvor man via en app kan downloade aktuelle film og tv-serier gratis, er på kort tid blevet særdeles udbredt i Danmark. Tjeneste betaler ikke royalties til filmproducenterne, men henter film og serier på pirat-sites.\nTjenesten findes på 44 sprog og er i lyntempo blevet populær i en række lande. I USA vokser den hastigt, og i Sverige er app´en, som giver adgang til tjenesten, downloaded i titusindvis.\nOgså i Danmark har den hurtigt fået luft under vingerne. Helt nye tal fra medie- og kommunikationsbureauet Mindshare, der de seneste 10 år løbende har undersøgt danskernes medievaner, viser, at PopCorn Time er det fjerde mest brugte streamingtjeneste blandt 15-29-årige danskere, og sammen med HBO Nordic tjenesten den femte mest brugte blandt de 15-60-årige.\n11,8 procent, svarende til næsten hver ottende, af de 15-29-årige bruger PopCorn Time, viser Mindshares tal fra februar, der bygger på en undersøgelse blandt 1.200 repræsentativt udvalgte danskere. Kun Netflix, dr.dk og Viaplay, bruger de unge mere. 40 procent af de unge siger, at de kender PopCorn Time.\nHos de 15-60-årige indtager PopCorn Time en delt femteplads sammen med HBO Nordic. 5,3 procent bruger den gratis streamingtjeneste, og 18,5 procent kender til den.\nMartin Ove Rasmussen, nordisk direktør i Mindshare, er ikke overrasket over, at de yngste forbrugere tiltrækkes af PopCorn Time.\n»Det er altid de unge, som hurtigst tager nye teknologier til sig, og det er også dem, der er eksperimenterende og afprøvende, når det gælder noget nyt. De er måske også mindre tilbøjelige til at tænke på rettigheder,« siger Martin Ove Rasmussen.\nHan tror, at de unges motiv til at bruge PopCorn Time i højere grad er, at de her hurtigere end på andre streamingtjenester kan få adgang til nye film til og serier, og i mindre grad at de kan se dem gratis.\n»De unge er vant til at kunne få tingene her og nu. De er også på Netflix, men de vil ikke vente med at se de nye film og serier - heller ikke selv om det er ulovligt. På PopCorn Time skal de ikke vente på det nyeste, som man skal på Netflix, HBO eller andre streamingtjenester,« siger Martin Ove Rasmussen.\nHan mener, at man moralsk selvfølgelig skal betale for de film og serier, man ser, men det undrer ham ikke, at de unge bruger PopCorn Time, selv om det ikke er lovligt.\n"De unge er desværre vænnet til, at alt digitalt indhold er tilgængeligt og gratis. For dem er film "bare" indhold som alt muligt anden viden og underholdning. Men de ved godt, at det er ulovligt," siger Martin Ove Rasmussen.\nHan mener, at de unge ville være villige til at betale for de nye film og serier, hvis de hurtigere var tilgængelige på andre tjenester end PopCorn Time.\n»Det er erfaringen fra andre områder. Lige så snart der er tilgængelighed, så vil folk betale. Det kan vi f.eks. se med Netflix,« siger Martin Ove Rasmussen.\nHan tror, at forbruget af PopCorn Time er afhængig af, hvor hurtigt andre tjenester er i stand til at lancere nye film og tv-serier.\n»Hvis de øger tempoet, så vil forbruget af PopCorn Time mindskes over tid. Hvis ikke de gør det, så øges forbruget,« siger Martin Ove Rasmussen.\nDe danske filmproducenter er oprørte over, at PopCorn Time viser film og serier uden at betale. Branchen er i forvejen hårdt økonomisk trængt, bl.a. fordi man har mistet store indtægter fra salget af DVDer. Det har betydet, at antallet af nye danske film er faldet de seneste år. I går foreslog bl.a. filmselskabet Zentropa her på berlingske.dk, at branchen undersøger muligheden for at uddele bøder til dem, som bruger PopCorn Time. Han foreslår bøder i størrelsesordenen 1.500-2.000 kroner.\nKlaus Hansen, direktør i Producentforeningen, der er interesseorganisation for danske film- og tv-producenter, siger, at branchen i mange år har kæmpet for, at distributørerne økonomisk skal bidrage til dansk film.\n»Nu kommer der så oven i købet en tjeneste, hvor de enkelte producenter kan se, at deres titler i massive mængder bliver downloaded fra en ulovlig tjeneste, uden at der bliver betalt for det,« siger Klaus Hansen.\nHan opfordrer politikerne til at oprette et instrument, ssom kan sikre filmproducenternes rettigheder.\n»Vi har selv i en årrække bedt om, at der oprettes en politienhed, som er i stand til at håndtere kriminalitet på nettet, herunder ulovlig download. Jeg er ikke i tvivl om, at det, PopCorn Time gør, er ulovligt,« siger Klaus Hansen.\nHan støtter ideen om at uddele bøder.\n»Zentropa og Fridthjof Film har haft kontakt med et advokatfirma, som har foreslået det koncept, og det skal helt klart afprøves. Producenterne er desperate, så vi må prøve alt af inden for lovens grænser,« siger Klaus Hansen, som føler sig sikker på, at de unge ville betale, hvis de vidste at det var ulovligt at se film uden at betale.\nDanske musikere drømmer om X Factor


Parterapeutens klumme: 'Er du (stadig) mor for din mand?' | IN\nParterapeutens klumme: 'Er du (stadig) mor for din mand?'\nDer er rigtig meget magt i at være den, der har overblikket i familien. Der er også rigtig meget arbejde, og hvis man vil slippe for det, må man også være villig til at slippe magten. Få parterapeut Katrine Axholms gode råd her.\nOnsdag, 1. juli 2015 - 13:30 - af Katrine Axholm Stine Heilmann\nEngang var det måske meget hensigtsmæssigt, at du var den, der var den. Du var på barsel og sørgede for alt det derhjemme, mens din mand gik på arbejde. Nu har I fået måske to eller tre børn, og du er tilbage på fuldtid og vil jo gerne have samme standard som altid. Så du løber stærkt. Rigtig stærkt.\nSamtidig har du sikkert en holdning til børneopdragelse, boligindretning og meget andet og de fleste mænd er glade, bare konen er glad. De lægger krudtet på arbejdet.\nLÆS OGSÅ: Parterapeutens klumme: Derfor er du så vred og sådan kommer du af med vreden\nDer er i bund og grund ingenting i vejen med den indretning, hvis ikke det var fordi, kvinderne bliver sure hønserøve uden lyst, som ender med at gå ned med stress eller forelske sig i en anden.\nDu drømmer ikke om, hvor mange parforhold der ender her. Men du kan gøre noget andet og meget bedre. Hvis du er flittig læser her, ved du, at du skal gribe i egen barm.\nGør du som din far eller mor?\nVil du have magt eller bare ret?\nFøler du dig kun værdifuld, hvis du yder?\nHar du et indre regnskab kørende og du VIl vinde?\nEr du bange for ikke at være god nok, hvis du giver slip?\nFortjener du slet ikke ligeværdighed?\nVed du ikke, hvad det vil sige at tage imod?\nBliver du kun elsket, hvis du gør dig fortjent til det?\nDer kan være mange grunde til, at du gør, som du gør. Det vigtigste er, at du opdager det og tager ansvar for at gøre noget ved det. Du gider vel heller ikke være en sur krampe vel? Eller blive skilt?\nSom du sikkert ved, er der et stykke vej fra at beslutte dig for at gøre noget anderledes, og til at du rent faktisk gør det. Det handler om, at vi ikke kan ændre et mønster blot ved tankens kraft. Du har sikkert lovet dig selv en masse anderledes gennem tiden, og det er garanteret ikke alt, du har holdt. Så let er det nemlig ikke altid.\nDet er sådan, at vi gør det, vi gør, af en årsag. Vi har lært at gøre sådan en gang, og når vi så senere i vores liv vil ændre et mønster, er det ikke nok at forstå med hovedet, hvorfor vi har netop det mønster. Vi er nødt til at forstå os selv på et følelsesmæssigt plan.\nLÆS OGSÅ: Shop sommerens florlette tendens\nEksempelvis er du nødt til at indse, at du ikke føler dig god nok, hvis ikke du præsterer. Det vil jo så betyde, at det er farligt ikke at præstere. Så risikerer du at miste kærlighed, og derfor blæser du derudaf.\nDet kan også være, at du er vokset op med at skulle gøre dig fortjent til fars kærlighed og derfor kender du slet ikke til, ikke at lave noget, for det ville jo være alt for risikabelt.\nFørst når du får den følelsesmæssige forståelse for dit mønster, kan du begynde at gøre noget andet og bedre.\nparforhold katrine axholm parterapi parterapeut


Scleroseforeningen var i starten af maj med på optagelse til novellefilmen ”Ramt”. Her fik vi os en snak med instruktør Rasmus Doolengs. Læs, hvordan han har forberedt sig til filmen, og hvad hans eget forhold til sclerose er.\nDerudover kan du se en lille film med yderligere interview med Rasmus Doolengs samt med hovedindrollehaver Lotte Munk, der spiller en kvinde, der får sclerose. Filmen er også krydret med en masse ”behind the scenes”-optagelser fra settet.\nVi holder en premiere for filmen i København, og så skal filmen ud på forskellige filmfestivaler. Derudover prøver vi også at få den på Ekko Shortlist. Vi prøver at få filmen og dens budskab ud til så mange som muligt, så vi vil også gerne have den ud både nationalt og internationalt.\nDet er svært at sige, hvornår filmen kommer ud. Vi håber, at den bliver klar mellem september og november, men der kan selvfølgelig godt gå længere tid.


Her er kvinders største sexbekymringer – Ekstra Bladet\n28. jun. 2018 kl. 15:27\nHer er kvinders største sexbekymringer\nSex er som bekendt en kilde til stor nydelse og personlig udvikling. Seksualitet er desværre også forbundet med en hel del udfordringer og bekymringer.\nDet viser en stor officiel britisk undersøgelse med 7000 kvinder.\nEn tredjedel af kvinderne angiver, at de har alvorlige problemer med seksualitet og deres reproduktive system. Hver anden af de unge mellem 25 og 34 nyder ikke sex, der dog bliver bedre med alderen, idet ‘kun’ hver tredje kvinde mellem 55 og 64 melder om mangel på seksuel nydelse i det seneste år.\nRapporten viser sig også, at flertallet af kvinder med utilfredsstillende sexliv IKKE taler med partneren om det.\nDoktor Jane Dickson, der har været med til at udarbejde rapporten siger, at godt og nydelsesfyldt sexliv er et afgørende element i et tilfredstillende liv, men:\n- Der er stadig meget stigmatisering og skam, når det handler om især kvinders seksuelle nydelse. Samfundet undertrykker stadig kvinder seksuelle nydelse.\nUndersøgelsen, der tager udgangspunkt i både spørgeskemaer og interviews, blotlægger de britiske kvinders største og mest udbredte bekymringer i forhold til krop og seksualitet:\nDe fleste frygter uønsket graviditet, mens nummer to på listen er at ikke have god sex. Nummer tre er at have smertefulde og kraftige menstruationer, og nummer fire er at gå til gynækologiske undersøgelser:\nFokusgruppe-interviews afslørede, at kvinderne oplever fx skam over smertefuld og kraftig menstruation, tab af identitet efter menopausen, bivirkninger af graviditetsforebyggende midler, fødselsdepressioner etc:\nEn kvinde siger med ærgrelse: ‘Når jeg ser tilbage på, hvor meget af mit liv jeg har brugt på smertefulde menstruationer…’\nEn anden fortæller: ‘Menopause været en skræmmende, grusom og brutal oplevelse.’\nEn tredje kvinde i undersøgelsen udtaler: ‘Siden jeg var 13, har jeg skammet mig over mine kraftige menstruationer, der har givet smerte og kvalme. Jeg har arbejdet i bankverdenen, som er meget mandsdomineret, og jeg fortalte aldrig mine chefer, at jeg tog fri eller lagde mig syg på grund af forfærdelige menstruationssmerter. Den slags ting burde man tale om på arbejdspladser på den samme måde som influenza.’\nSue Mann, der står bag rapporten, forklarer:\n- Det er vigtigt for kvinders mentale og følelsesmæssige sundhed at have godt sexliv. Vores data viser, at seksuel nydelse er en hjørnesten i reproduktiv sundhed, men selv om mange melder om seksuelle dysfunktioner, er der mange, der ikke søger hjælp.\n- Vores undersøgelse viser, at der stadig er fordomme omkring reproduktiv sundhed, hvilket er skyld i, at kvinde ikke søger hjælp. Det er især markant på arbejdspladser, hvor mange kvinder ikke føler sig trygge ved at tale med deres chefer om, hvorfor de bliver nødt til at tage fri.\nTV: Her er kvinden mest kåd\nDen danske sexolog og parterapeut Signe V. Bentzen kommentere rapporten således:\n- Det er faktisk ret kompliceret at være kvinde. Vores seksualitet er, som mænds, også betinget af, at man bare har det godt i kroppen. Og hvis man fx bløder kraftigt og smertefuldt, eller man er alvorligt udfordret af menopause med hedeture og humørsvingninger, ja, så er der altså ikke rigtigt stemning i ens krop for sex.\n- Det svarer jo til, at mænd fx har hovedpine eller har ondt i en tand. Det er bare ikke sexet, når kroppen har det svært.\nDen britisk undersøgelse belyser, at menstruationscyklussen kan give kvinder store udfordringer. Den fokuserer mest på smertefulde menstruationer, men PMS har også betydning. Det fremgår ligeledes af disse bidrag fra danske kvinder om PMS:\nJohanne, 28: Hader hele verden\n- Jeg er forfærdelig, når jeg har PMS. Jeg hader hele verden og føler, hele verden hader mig. Jeg er desværre plaget af stærke smerter, så det gør det bestemt ikke nemmere.\n- Men jeg bliver også mere opstemt, når det er den tid, og når den ildspyende drage kan tæmmes, er det bestemt en god måde at gøre det på. Det absolut værste, der kan siges til mig fra en partner, hvis jeg får et 'udbrud' er: Er det den tid..?\n- SÅ ser jeg rødt..\n- Men synes til gengæld, jeg er god til at sige undskyld til dem omkring mig efter de fire dage i Helvede.\nSofia-Silje, 39: Træt og oppustet\n- Jeg havde frygtelige smerter, før jeg fødte mine børn, men nu er de ok til at holde ud. Jeg kan mærke, hvornår jeg får ægløsning en uge før menstruation, og mit humør kan godt gå lidt op og ned.\n- Jeg har stadig lyst til sex, men det er mange mænd, som bestemt ikke bryder sig om tanken om en kvinde som menstruerer. Jeg plejer at spise vildt meget op til menstruation og under spiser jeg næsten ingenting, jeg er også meget oppustet og meget træt.\nTina, 45: Meget Sur\n- PMS - det er jeg heldigvis sluppet af med, da jeg går med hormonspiral. Men jeg havde temperament, da jeg i tidernes morgen døjede med PMS. Dårligt humør, øget sexhumør, og da manden ikke havde lyst til det, blev jeg endnu mere sur. Ikke kun sur, men grape-sur. Tålmodighed havde jeg intet af, og manden holdt sig helst væk fra mig.\nLouisa, 28: Sukkertrang\n- Jeg har aldrig lidt så meget af selve PMS-delen, men i mine teenageår var jeg næsten hver måned ramt af kraftige menstruationssmerter, som flere gange gjorde, at jeg måtte bliver hjemme fra skole. Derfor startede jeg på p-piller, allerede inden jeg havde min første kæreste for at lindre de smerter.\n- I dag er det sjældent, at jeg er sengeliggende på grund af menstruationssmerter, men det kan stadig ske. Jeg er blevet opmærksom på, at jeg slår utrolig meget ud i mit ansigt med urenheder og bumser lige op til min menstruation. Og der ud over bliver jeg - op til min menstruation - EKSTREM sukkertrangen og skal passe på med, hvor mange søde sager, sodavand og energidrik jeg får indtaget.\n- Jeg bliver ikke særlig humør-påvirket, nogle gange kan jeg være lidt mere kort for hovedet end normalt, og ellers har jeg lagt mærke til, at jeg har en større lyst til sex lige op til min menstruationen.\n- Min kæreste kan godt finde på at kommentere det, hvis han kan mærke, at jeg opføre mig anderledes end normalt. Og han kan godt drille mig med det, da det ikke er noget, som ellers går mig på. Det er faktisk rart, hvis han påpeger det med en humoristisk vinkel. For det er jo ikke kun ham, som oplever det, det er også min familie og venner, jeg omgås.


Sprængningsfirmaet: Sådan får vi væltet siloen i Assens | Ingeniøren\nSprængningsfirmaet: Sådan får vi væltet siloen i Assens\nDen genstridige sukkersilo i Assens blev stående efter en sprængning i sidste uge. Nu lægger sprængstofeksperterne planer for et nyt forsøg torsdag eller fredag.\n13. dec 2011 kl. 06:06 21\nTorsdag eller fredag trykker sprængningsfirmaet CMP Nedrivning endnu en gang på knappen. Nu skal sukkersiloen i Assens ned, så naboerne kan flytte hjem.\nDet fortæller den ansvarlige sprængningsleder, Poul Erik Faurholm Hansen fra CMP, som sammen med sit mandskab har udarbejdet en ny plan for, hvordan sukkersiloen snarest muligt kan blive lagt ned.\n»Vi er i gang med de praktiske forberedelser og regner med at kunne sprænge sidst på ugen,« siger Poul Erik Faurholm Hansen.\nSiloen, fotograferet umiddelbart inden første sprængning. (Foto: Preben Hockerup) Illustration: Preben Hockerup A/S\nSiloen efter sidste tirsdags sprængning. (Foto: Preben Hockerup) Illustration: Preben Hockerup A/S\nDen første af i alt to sukkersiloer i nærheden af Assens Arena skulle have været lagt ned tirsdag formiddag, men sprængningen slog fejl, og siden har 30 beboere fra omegnen måttet bo på hotel.\nI stedet for at vælte gled den blot af soklen og satte sig ned, så at sige. Derfor er det Poul Erik Faurholm Hansens vurdering, at den er helt sikker at færdes i, for den smule slagside, siloen har fået, kan umuligt få den til at vælte uforvaret.\nInden sprængningen skar CMP Nedrivning en trekantet kile i væggen nederst i siloen lige over den fire meter høje sokkel. Indhugget omfattede 60 procent af silovæggen, dog sådan, at enkelte 'søjler' blev stående som støtte, indtil de skulle sprænges væk.\nPå bagsiden - modsat faldretningen og forbi kippunktet - blev der med en stor diamantklinge skåret igennem siloen, så den kunne lægge sig nogenlunde smertefrit ned uden at blive holdt tilbage af beton og det armeringsjern, som siloen er sikret med.\n»Så skete der det, at hængslet - eller kippunktet - brød, inden siloen fik overbalance og væltede. Det betød, at siloen ikke længere havde det nødvendige omdrejningspunkt og i stedet gled ned og stillede sig lodret. Det var uforudset,« siger Poul Erik Faurholm Hansen.\nI weekenden tog han to af landets andre sprængningseksperter, Jørgen Schneider fra Orica og Erik Lauritzen fra Niras, en tur med ud i siloen.\n»Vi skulle se på, hvad vi nu gør. Men eftersom den bare har stillet sig stabilt på samme måde som før, bliver fremgangsmåden også meget den samme,« siger han.\nEn ny sprængningsplan kom på plads i løbet af lørdagen, og søndag morgen gik teamet i gang med at bygge en ny grusvold op til faldet, og så skal der på ny hugges ind i siloen, bores til sprængstof og trykkes på knappen.\nIfølge Poul Erik Faurholm Hansen kommer det til at tage lige så lang tid som første gang at få på plads - nemlig en uges tid - fordi der skal laves nye beregninger.\n»Understøtningsbetingelserne er anderledes en før, men vi føler os mere sikre på, at det går godt denne gang. Før var vi nødt til at sprænge fire meter oppe i luften, fordi kælderetagen ikke var høj nok, men nu står bagkanten på jorden, så vi kan stabilisere yderligere. Så den skulle være sikker,« understreger han, selv om han også erkender, at en fejlslået sprængning godt kan gå lidt ud over selvtilliden.\nUnderstøttelsen vil ske ved at komprimere gruspuder og lægge jernplader under bagkanten, så den står mere stabilt. Samtidig er sprængningslederen i gang med at overveje, hvordan erfaringerne kan komme sprængningen af nabosiloen til gode. Den står også til snarlig sprængning.\n»Vi skal jo forhindre, at hængslet bryder, ved at fiksere det. Så det tager noget tid. Mange spørger os, hvorfor vi tøver, men pladsen var lukket, så vi kunne ikke komme i gang før nu. Nu arbejder vi til gengæld i døgndrift,« siger Poul Erik Faurholm Hansen.\nIngen alternativer til sprængning\nCMP Nedrivning udfører sprængningsopgaven for Preben Hockerup A/S, som egentlig har entreprisen på opgaven. Her fortæller daglig leder Henrik Hockerup Keller, at også han er forundret over, at sprængningen kunne flytte 3.000 ton silo 30 cm bagud og fire meter ned, uden at noget gik i stykker.\n»Det har jeg aldrig set før. Det er fuldstændig surrealistisk,« siger Henrik Hockerup, som har været med til at sprænge masser af bygninger og skorstene ned.\nHan understreger, at de for så vidt var klar til forberedelsen til en ny sprængning allerede onsdag, men at beredskabets sikkerhedszone ikke gjorde det muligt at komme i gang før nu.\n»Det gode er så, at vi ikke behøver at varsle 14 dage i forvejen denne gang. Nu trykker vi bare på knappen, når vi er klar,« siger han.\nDog frygter han, at dette kan få konsekvenser for fremtidige tilladelser til at foretage sprængninger frem for at pille bygningerne eller siloerne ned sten for sten fra toppen og ned.\n»Det ville tage os flere måneder at klippe siloen ned ovenfra, og der findes faktisk slet ikke materiel her i Danmark, som kan nå de 60 meter op til toppen. Derfor er vi nødt til at sprænge den igen,« siger han.\nEmner : EntreprenørerByggematerialerBeton\nStædig silo i Assens er uforudsigelig som et jordskælvsområde 09. dec 2011\n1: Første forsøg mislykkedes 2: Siloen står nu (nogenlunde) som den stod før første forsøg 3 Andet forsøg udføres på samme måde som første forsøg, der ikke lykkedes\nHvad skulle få andet forsøg til at lykkes bedre end første, når man ikke ændrer metoden?\n"Hvis du gør det, du plejer, får du de resultater, du plejer"\nMVH Jan - der undres\nJeg fatter ikke at sådan en flok inkompetente kluddermikler kan få lov til at arbejde med sprængstoffer. Nu er der ikke overensstemmese mellem de oplysninger der er her og i den lokale presse. I den lokale presse slår man frisk og frejdigt fast at "man ikke aner hvorfor det gik galt" - her er der dog lidt flere oplysninger.... Men hvis man ikke ved hvad der sker - hvordan kan man så vide at det man gør er i orden? Sprængstoffer er ikke legetøj, og bør forbeholdes dem der ved hvad de gør. Her har man da til overmål bevist at man ikke aner en brik om hvad man gør. Enhver haveejer der har prøvet at fælde et træ ved da at der er en vis risiko for at det hopper ned fra stubben og falder nærmest tilfældigt. Hvorfor skulle en skorsten opføre sig anderledes? Og når man nu åbenbart mener at vide hvad der skete - hvorfor forudså man det så ikke og tog de nødvendige forholdsregler? Det er bare ikke godt nok.\nHelge Bülow 8 år siden\ndet er en risikabel affære\nNår en sådan konstruktion har sat sig så meget, er der meget stor risiko for at siloen vælter "utilsigtet" når der arbejdes yderligere - voldsomt - rystelserne kan få de meget labile bærepunkter til bryde sammen med risiko for de arbejdere der står tæt på siloen. Risiko ville jeg vurdere som fifty-fifty. Har ved selvsyn konstateret hvor lidt der skal til at holde på en høj konstruktion. Helge Bülow - tidligere instruktør i sprængning\nDe føler sig mere sikker på at det går godt denne gang. Nej det er bare ikke godt nok. De skal ikke føle sige sikker, de skal vide ! det er jo derfor de er betroet denne svære opgave med sprængningen. Jeg håber for beboerne at de får væltet/sprængt siloen korrekt denne gang. Har ikke kendskab til hvordan kontrolleret sprængninger udføres men har set det udført med milimeters præcision på nettet, men også hvor det ikke helt går som forventet ;o)\nDet skulle da ikke tage mange minutter...\nNår nu den har sat sig...\n...har man så overblik over, hvor den gerne vil hen - når man sprænger?\nEr jeg naiv, hvis jeg påstår, at en sådan silo burde væltes - hvis den har tilladelse til at lægge sig i sin fulde længde - på samme måde, som man vælter et træ?\nDet må være muligt, at måle det relative tryk (altså hvor vil den hen) hele vejen rundt - og så simpelthen fjerne materiale de rigtige steder.\nJesper Pedersen 8 år siden\nRe: Fatter intet....\nMin gamle mester sagde altid:\n" Erfaring er = ødelagtematerialer........ og mine svende har desværre alt for meget erfaring "\nNu ved de til næste gang, hvordan de IKKE skal gøre.\n" Knowhow is good... but know why... is better "\nSkæring af bagsiden???\nNår siloen ikke længere har forbindelse med soklen, kan jeg ikke se logikken i at skære i bagsiden for at bryde armeringsjernets stabiliserende virkning, som grafikken viser. Armeringsjernet har jo ikke forbindelse med soklen mere, og derfor er hele konstruktionen ikke stabil.\n(Grafikkens tekst er jo i futurum, og må derfor gælde den kommende sprængning)\nMVH Jan - der ikke køber fyrværkeri i år ;-)\n...Enhver haveejer der har prøvet at fælde et træ ved da at der er en vis risiko for at det hopper ned fra stubben og falder nærmest tilfældigt. Hvorfor skulle en skorsten opføre sig anderledes?...\nDet var dog super ærgerligt at folkene bag sprængningen ikke kendte til din store ekspertise inden for nedlægning af havetræer - Peter. Du kunne jo lige være kommet forbi med din buesav fra Silvan og så kunne du have lagt de helt rigtige snit inden amatørerne fra CMP trykkede på knappen ;-)\nNu er jeg jo ikke\nsprængningsekspert, men jeg har en idé til at få en idé om balancen - den nuværende, sikkert skæve - i molevitten:\nfør to gange to kraftige I profiler gennem centrum i 90 gr vinkel i forhold til hinanden (set ovenfra) og ud gennem periferen. disse skal ligge med f.eks. en meters afstand i højden. Så tvinger du det ene par vertikalt fra hinanden i den ene ende, samtidig med, at du måler hvor meget de i den anden ende tvinges mod hinanden. osv. Du har her 4 punkter, som du dels kan måle på, og dels kan tilføre energi. Tilføre energi ved at forsøge at tvinge (lodret) dem fra hinanden, og måle på forøgelsen af trykket i den anden ende.\nNår er der ärgeligt at de sprängningsforlk ikke har kontaktet nogen av jer der hved hvad/hvordan det hele ska laves! (fnis)\nSilosprängning ska det väre\nUndskyld at jeg skrev forkert\nErik Ravnkilde 8 år siden\nHvad er det med at: "....de for så vidt var klar til forberedelsen til en ny sprængning allerede onsdag, men at beredskabets sikkerhedszone ikke gjorde det muligt at komme i gang før nu." ? Vil det sige, at "beredskabet" (hvem så siden det er?) har holdt naboerne fra deres hjem i en lille uges tid ekstra - til hvilken nytte?\nRasmus Nielsen 8 år siden\nNu ikke så negativ. De fik jo sprængt 4 meter af højden i første forsøg, hvis de bliver ved på den måde ender det med at siloen er væk :-)\nJens Henrik Sandell 8 år siden\nPrærieulven, der præsenterer sig selv som "Geni", kunne måske hjælpe. Han har mange års erfaring med dynamit. Og skulle noget gå galt, er han altid mand for at klatre op, stemme ryggen mod og skubbe fra med benene. Så skal den silo nok komme ned. For det tilfældes skyld, at man ikke ønsker endnu en sprængning kan W.E. Coyote også få siloen ned ved at trække i en wire fastgjort i toppen af siloen. Det burde også give det bedste resultat m.h.t. faldretning.\n[quote]...Enhver haveejer der har prøvet at fælde et træ ved da at der er en vis risiko for at det hopper ned fra stubben og falder nærmest tilfældigt. Hvorfor skulle en skorsten opføre sig anderledes?...\nDet var dog super ærgerligt at folkene bag sprængningen ikke kendte til din store ekspertise inden for nedlægning af havetræer - Peter. Du kunne jo lige være kommet forbi med din buesav fra Silvan og så kunne du have lagt de helt rigtige snit inden amatørerne fra CMP trykkede på knappen ;-)[/quote]\nNu konstaterede jeg jo netop hvor svært det var - fordi jeg har dårlige erfaringer med den slags. Men jeg kalder heller ikke mig selv ekspert i at få høje genstande lagt ned. og det er jo netop forskellen her. De der såkaldte sprængningseksperte kalder sig netop "eksperter" - og står så i fuld alvor i Radio Fyn og siger at de ikke har nogen anelse om hvad der gik galt\nJens Olsen 8 år siden\nDet er forbundet med ekstrem fare at bruge denne metode, som vist på figuren.\nHvorfor trækker man ikke sådan en dims ned med et wirespil eller flere ? Hvis man laver det samme forarbejde, og trækker pillerne væk med et kraftigt spil, og så trækker i toppen af siloen, må der da opstå et større kippe moment.!\nhr Oestergaard 8 år siden\nHehe, sjov læsning herinde :)\nNu er det jo sprængstof og vi taler om... Det er ikke for sjovt man evakuere området omkring sprængningen vel ??\nSå lad nu være med at være så bagkloge og kalde dem for alt muligt, de er helt sikkert så dygtige som vi nu kan få den slags i DK (ikke hver dag der leges på denne måde her i andedammen.)\nNår man evakuere er der en årsag, det kan gå galt og det gør det også en sjælden gang i mellem. Men så er det oftest "blot" jo materielle skader.\nVi kan måske helt undgå at evakuerer hvis vi fik nogle af eksperterne her i debatten til at forstå disse opgaver ;-)\nGlædelig Jul til jer alle! JanØ\nMichael Arild Jakobsen 8 år siden\nForstår ikke helt alt det postyr over sprængning.\nEnhver ved jo at man, ved at sætte nogen etager i brand med jetfuel, kan få bygninger af alle størrelser til at kollapse med pandekageefekten, ligesom med 9/11 WTC.\nSå spare man jo en del logistik der ;)\nRe: Lettere forvirret\nIronisk læsning er nok bedst, folk kunne ellers tro du ikke vidste hvad du snakkede om. http://en.wikipedia.org/wiki/Thermobaric_w... http://en.wikipedia.org/wiki/Father_of_All... http://en.wikipedia.org/wiki/Fuel-air_expl...\nMen nu vi taler om det: ved 0:16 i videoen på http://ing.dk/artikel/125157-boom-saa-fald... ser man tydeligt en eksplosion lige under taget på siloen, uagtet at firmaet påstår at der kun blev sprængt i bunden af siloen. Det er tydeligvis et inside job, og jeg forstår ikke at denne forbrydelse ikke er blevet undersøgt for længe siden.\nSe bare, jeg kan klare mig uden at angive at jeg er ironisk!\nPS: Jeg har heller ikke ændret din overskrift.


Persondatapolitik - Phelix\nDu har ret til at få oplyst, hvilke personoplysninger, vi behandler om dig. Du kan desuden til enhver tid gøre indsigelse mod, at oplysninger anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til at de bliver rettet eller slettet. Henvendelse herom kan ske til:cl@phelix.dk. Hvis du vil klage over vores behandling af dine personoplysninger, har du også mulighed for at tage kontakt til Datatilsynet.


Sådan går du til jobsamtale - PDF\nDownload "Sådan går du til jobsamtale"\n1 A-KASSE Sådan går du til jobsamtale Gode råd til jobsøgning DECEMBER 2016\n2 Indhold Sådan går du til jobsamtale 3 Før samtalen 4 De svære spørgsmål 12 På vej til jobsamtale 19 Under samtalen 20 Efter samtalen 23 Politisk ansvarlig: Mona Striib Redaktion: Vibeke Kold Illustration: Jørgen Stamp Produktion: Grafisk Team og FOAs trykkeri AK_Sådan går du til jobsamtale_a5_\n3 SÅDAN GÅR DU TIL JOBSAMTALE FOA 3 Sådan går du til jobsamtale Jobsamtalen er det sidste trin på vej mod et nyt job. Bliver du indkaldt til en jobsamtale, er det altså, fordi du er fagligt kvali ficeret. Men om du får jobbet, afhænger af, hvordan du sælger dig selv det vil sige af dine personlige kompetencer. Jo flere ansøgere du skal konkurrere med, jo vigtigere er det, at du forbereder dig og gør et godt indtryk under samtalen. Men du skal ikke gå i panik, selvom du ved, der er mange, der skal til samtale. Tænk på samtalen som et ligeværdigt møde mellem dig og dine måske nye kolleger. Begge parter skal tage stilling til, om I vil have hinanden.\n4 4 FOA SÅDAN GÅR DU TIL JOBSAMTALE Før samtalen Formålet med jobsamtalen er, at de vælger dig i stedet for de andre ansøgere. Du skal derfor fremhæve alt det, der gør dig til den bedste ansøger til jobbet. Du kan øve dig på samtalen ved at lege prøve-jobsamtale med en ven, du føler dig tryg ved. Find ud af noget mere om arbejdspladsen, så du virker godt forberedt til samtalen. Hvis du kender en medarbejder på arbejdspladsen, kan du spørge vedkommende om løn- og arbejdsforhold. Og måske også få gode råd om, hvad du skal have på og spørge om og ikke spørge om. 3 x 3-modellen Uanset hvor meget du forbereder dig, så kan du aldrig forberede dig på alt. Men som minimum kan du forberede dig på at give ansættelsesudvalget: 3 gode grunde til, at du har søgt lige præcis det her job (motivation). 3 gode grunde til, at lige præcis DU skal have jobbet (kvalifikationer). 3 kloge spørgsmål, du selv kan stille.\n5 SÅDAN GÅR DU TIL JOBSAMTALE FOA 5 3 gode grunde til, at du har søgt lige præcis det her job Selvom ansættelsesudvalget har læst din ansøgning og dit CV, er det ikke sikkert, de kan huske alt, hvad du har skrevet. Du kan derfor godt gentage og uddybe nogle af pointerne fra din ansøgning. Med 3 x 3-modellen får du et solidt fundament at stå på under samtalen. Også selvom ansættelsesudvalget ikke skulle spørge dig direkte: Giv os 3 gode grunde til, at du har søgt lige præcis det her job. For så kan du altid flette de planlagte svar ind, når det virker relevant i samtalen. Måske har du skrevet i ansøgningen, at du brænder for at arbejde med småbørn. Så kan du komme med nogle eksempler på, hvorfor du gør det. Det kan fx være, fordi de første år i et barns liv er de allervigtigste og derfor er det et stort og spændende ansvar at påtage sig at tage professionelt del i denne udvikling. du har lavet speciale på uddannelsen om leg og læring og har fået nogle indsigter, du gerne vil arbejde efter i praksis. du kan forstå, at netop denne institution arbejder særligt bevidst med leg og læring. 3 gode grunde til, at lige præcis du skal have jobbet Det er ikke nok, at du har lyst til jobbet og er meget motiveret for\n6 6 FOA SÅDAN GÅR DU TIL JOBSAMTALE at få det. Du skal også overbevise ansættelsesudvalget om, at netop du er den helt rigtige til jobbet. Hvis du skriver de 3 gode grunde ned som forberedelse til samtalen, kan det være med til at give dig den nødvendige selvtillid under samtalen. Du er faktisk god nok og vil være en gevinst for arbejdspladsen. I jobansøgningen har du skitseret de kvalifikationer, du har i forhold til jobbet. Nu skal der eksempler på, der viser, hvor god du er. Du kan både fremhæve dine faglige og dine personlige kvalifikationer: Jeg er meget fleksibel, når der er brug for det. På min sidste arbejdsplads var det tit mig, der blev flyttet over til en anden afdeling, hvis de manglende nogen på grund af sygdom eller ferie. Jeg er meget aktiv, når jeg arbejder. Altid i gang og god til at se, hvad der trænger til at blive gjort. Så jeg når en masse i løbet af en arbejdsdag. Du kan fx nævne noget, du har gjort godt i dine tidligere job eller på din skole, fx løst en konflikt eller hjulpet en kollega eller borger med et eller andet. Har du haft særlige ansvarsområder eller særligt gode resultater med noget, skal det også med. Teamleder på ældrecenter Man skal kunne høre, at de ved, hvad de taler om. Og man må meget gerne komme med nogle eksempler på, hvad man kan.\n7 SÅDAN GÅR DU TIL JOBSAMTALE FOA 7 Du kan også henvise til ros, du har fået fra tidligere ledere, kolleger og borgere både generel ros og ros, du har fået i særlige situationer. Brug gerne nogle ord fra dit fag, så ansættelsesudvalget kan høre, du er fagligt kvalificeret. Men pas på ikke at lyde for teoretisk. Pas også på ikke at overdrive dine kvalifikationer. Leder af vikarkorps Der er nogle, der siger, at de kan noget, som de reelt ikke kan. Men det vil jo blive afsløret, når de starter i arbejdet. Der stilles ofte større krav til uddannede end til ikke-uddannede ansøgere. Gruppeleder på plejecenter Vi stiller de samme spørgsmål til sosuhjælpere og -assistenter. Men kravene til sosu-assistenternes svar og refleksionsniveau er større, fordi vi har større forventninger til deres faglighed.\n8 8 FOA SÅDAN GÅR DU TIL JOBSAMTALE Forstander for psykiatrisk bosted Mange spørger mest til den fysiske pleje samt til arbejdstider og løntillæg. Det virker lidt fattigt og vidner ikke om en højt udviklet faglighed. 3 kloge spørgsmål, du selv kan stille Spørgsmålene skal selvfølgelig passe til arbejdspladsen og faget og ikke allerede være besvaret i jobannoncen. Du kan fx spørge om: hvordan arbejdet er organiseret (selvstændige opgaver, arbejde i teams, i løbet af en arbejdsdag osv.) hvilke redskaber, du skal bruge i dit arbejde hvem dine nærmeste kolleger bliver (og fx deres uddannelse, og hvor længe de har været der) hvorvidt arbejdspladsen har nogle særlige værdier og metoder (tjek på hjemmesiden først) hvorvidt der er planlagt omstruktureringer eller projekter i det kommende år dine udviklings- og uddannelsesmuligheder hvilke kurser personalet har været på inden for det sidste år sygefraværet og vikarsituationen. Hvis du har ringet og snakket med arbejdslederen, kan du henvise til denne snak: Du sagde, at I er midt i nogle omfattende omorganiseringer. Hvad går de på mere konkret? Og hvad vil det betyde for mit og kollegernes arbejde, hvis I ansætter mig? Hvis der er noget, du har været utilfreds med på dine tidligere arbejdspladser, kan du lave et spørgsmål, der afklarer, om problemet også eksisterer på den nye arbejdsplads. Men lad være med at kritisere tidligere ledere og kolleger. Det giver et dårligt indtryk.\n9 SÅDAN GÅR DU TIL JOBSAMTALE FOA 9 Leder af børnehave De fleste spørger selv om noget. Det har de vist lært, at de skal. Men faktisk kan jeg kun huske én pædagog, der spurgte om noget relevant. Hun spurgte til virksomhedsplanens ideal om selvforvaltning og ville gerne vide, hvad vi forstod ved det. Spørg gerne i fremtidsform, fx: Hvilke beboere vil jeg især få noget at gøre med? Hvad forventer I af mig med hensyn til (kom med nogle eksempler fra dit fag). Så lyder det, som om du allerede arbejder på arbejdspladsen. Jeg er god til (kom med nogle kvalifikationer, som det er godt at være god til i dit fag). Hvordan vil I kunne bruge disse kompetencer i afdelingen? Målret spørgsmålene til arbejdspladsen og det faglige område. På et plejehjem kan du fx spørge: I arbejder med leve-bo-miljøer. Kan I fortælle mere om, hvilke metoder I bruger? Er beboerne fx med til at lave mad? Hvor meget ATA-tid (ansigt-tilansigt-tid) regner I med til den enkelte beboer? Søger du ind i hjemmeplejen, kan du spørge: I skriver, at I bruger tværfaglige metoder til rehabilitering. Hvordan gør I det? Hvor mange besøg vil jeg skulle have om dagen?\n10 10 FOA SÅDAN GÅR DU TIL JOBSAMTALE Hvis ansættelsesudvalget allerede har svaret på de spørgsmål, du har forberedt svar på, kan du fortælle det til dem, når de spørger, om du har noget at spørge om: Jeg havde tænkt at spørge om, hvorvidt institutionen vil blive berørt af kommunens nedskæringer. Men det har I jo allerede svaret på. Men måske kunne I sige noget mere om, hvad det konkret vil betyde for den afdeling, jeg skal arbejde i? Hvad er de største problemer i jobsamtalerne? Svar fra arbejdsledere og tillidsrepræsentanter på FOAs fagområder Nr. Problem Pct. 1 At ansøgerne ikke formår at sælge sig selv 46 % 2 At ansøgerne ikke er forberedt på samtalen 24 % 3 At ansøgerne ikke virker motiverede og engagerede 24 % 4 At ansøgerne er nervøse 24 % 5 At ansøgerne bidrager for lidt til samtalen 22 % 6 At kemien er dårlig 16 % 7 At ansøgerne fortæller for meget om deres privatliv 6 % 8 At ansøgerne er for kritiske 5 % Svar fra 939 arbejdsledere og tillidsrepræsentanter i en undersøgelse af Ansættelser af nye medarbejdere på FOAs arbejdsmarked, 2014\n11 SÅDAN GÅR DU TIL JOBSAMTALE FOA 11 Fakta Leder i hjemmeplejen Den gode jobsamtale Ifølge arbejdslederne på FOAs fagområder er en god jobsamtale en samtale, hvor ansøgeren virker motiveret og engageret og udstråler stor lyst til at få jobbet viser en stærk faglighed, der gør det klart, hvad han eller hun vil kunne bidrage med i jobbet og på arbejdspladsen gør et godt personligt indtryk virker godt forberedt på samtalen både lytter og spørger ind til forhold på arbejdspladsen. Ansættelser af nye medarbejdere på FOAs arbejdsmarked, 2014 Selvom personligheden er det vigtigste ved samtalen, er det ikke nok, at man virker sympatisk, hvis man ikke er fagligt velfunderet og kan reflektere over sin faglighed.\n12 12 FOA SÅDAN GÅR DU TIL JOBSAMTALE De svære spørgsmål Forbered dig på også at svare på spørgsmål, det måske ikke er så let at svare på. Alle svar er bedre end: Det ved jeg ikke Her er nogle forslag til svar på de svære spørgsmål: Hvad er dine svage sider? Her behøver du ikke være helt ærlig. Vælg noget, som du i forvejen arbejder med at forbedre, fx: Jeg snakker for meget Jeg er lidt genert Jeg er ikke så god til IT, eller hvad det nu kan være. Men det skal selvfølgelig ikke være en svaghed, der gør, at du er totalt uegnet til jobbet. Souschef i dagplejen Vi spørger om eventuelle skavanker, især i bevægeapparatet, fordi der er så mange løft i arbejdet. En kronisk sygdom er derimod ikke noget problem, hvis den er velreguleret. Teamleder på ældrecenter Vi spørger ikke direkte til stærke og svage sider, for det lægger bare op til nogle floskler. Men indirekte kommer vi alligevel rundt om spørgsmålet.\n13 SÅDAN GÅR DU TIL JOBSAMTALE FOA 13 Er du stabil? Svar ærligt. Hvis de ringer til dine tidligere arbejdsgivere, vil de alligevel få at vide, at du fx har et dårligt helbred, eller at dine børn tit er syge. Hvis du engang har været ustabil, men ikke er det længere, er det vigtigt at få det sagt før de hører noget andet fra dine tidligere arbejdsgivere. Hvornår regner du med at gå på efterløn? Spørgsmålet stilles selvfølgelig især til ansøgere, der har rundet de 50 eller 60 år. Her er det klogest at sige, at du ikke har planer om at gå på efterløn foreløbig. Uanset hvad du i øvrigt har planlagt. Ansvarshavende sosuassistent på plejehjem Hun havde haft en depression for nogle år siden. Men det var overstået nu og betød ikke noget. Det var godt, at hun var åben om det. For alle bør have en chance.\n14 14 FOA SÅDAN GÅR DU TIL JOBSAMTALE Ansvarshavende sosuassistent på plejehjem Jeg er meget opmærksom på, hvordan ansøgerne taler om be boerne på plejehjemmet og om gamle mennesker i det hele taget. Lyder det, som om de respekterer dem og ønsker at finde ind til de mennesker, de engang har været? Eller opfatter de dem bare som nogle stakler, der skal hjælpes? Hvor fleksibel er du med hensyn til arbejdstider? Svar ærligt. Du skal ikke love noget, du ikke kan holde. Det giver bare stress i dagligdagen. Hvad gør du, hvis en borger (bruger, beboer osv.) skælder dig ud? Forbered nogle eksempler på, hvordan du før har løst den slags konflikter. Hvem er du? Nogen arbejdsledere kan være lidt højtsvævende og finde på at stille dig nogle meget abstrakte spørgsmål. I virkeligheden handler det om, at de gerne vil vide noget mere om dig som person. På sådan et spørgsmål kan du fx fortælle om de ting, der betyder meget for dig i arbejds livet (fx at gøre dit arbejde godt) eller du kan fortælle, at du er en glad kvinde midt i livet, der elsker at danse til Rolling Stones. Hvis du har nogle holdninger, der måske kan provokere ansættelsesudvalget, er det klogt at holde dem for dig selv.\n15 SÅDAN GÅR DU TIL JOBSAMTALE FOA 15 Hvis du er ledig: Hvorfor er du arbejdsløs? Kom med en forklaring, der ligger nær sandheden, men som ikke handler om, at der er noget i vejen med dig. Fx: Der skulle spares, og min afdeling blev nedlagt. Hvis du er blevet fyret på grund af samarbejdsproblemer, skal du have gennemtænkt din version af historien, før de ringer til den arbejdsleder, du havde problemer med. Hvis I snakker om din arbejdsløshed, kan du benytte chancen til at fortælle om alle de relevante ting, du har lavet, mens du var ledig. Leder af børnehave Jeg foretrækker ansøgere, der brænder for noget. Så er det nærmest lige meget hvad bare de brænder! Souschef i dagplejen Man skal ikke udbrede fordomme om mennesker, der opdrager deres børn på den ene eller den anden måde eller om forældre med anden etnisk baggrund end dansk. Teamleder i ældrecenter Det gør noget i mig, når de begynder på det med at kritisere tidligere chefer og kolleger. Så tænker jeg: Næste gang kan det blive mig, de fortæller om!\n16 16 FOA SÅDAN GÅR DU TIL JOBSAMTALE Fx taget kurser, deltaget i organisationsarbejde, passet din gamle mor osv. Hvis du er i arbejde: Hvorfor søger du væk fra den arbejdsplads, du er på nu? I stedet for at fortælle om, hvad du evt. er utilfreds med, kan du sige, at du vil prøve noget nyt. Så tror de ikke, at du er et brokkehoved. Leder af serviceafdeling i en fagforening Man skal kunne mærke, at ansøgeren vil jobbet og ikke er tvunget til at søge det. Det virker fx ikke godt at sige, at man er ved at falde for dagpengeretten og skal have et job nu! Men vær beredt på, at de kan tage referencer på dig hos din nuværende arbejdsgiver. Hvis du har nogle gode, faglige argumenter for, hvorfor du skifter, kan det måske være en god idé at komme med dem. Det kan fx være, du har været uenig i en pædagogisk retning, som du ved, de ikke har på den arbejdsplads, du nu søger ind på. Jo færre ansøgere der er til en stilling, jo stærkere står du i ansættelsessituationen og jo mere ærlig kan du være. Referencer Nogle arbejdsgivere henvender sig til dine tidligere arbejdsgivere, før de beslutter, om de vil ansætte dig. Her kan de fx spørge om dine faglige kvalifikationer, om du er stabil, hvor god du er til samarbejde osv. Nogle gange fremgår det af jobannoncen, at arbejdsgiveren vil tage referencer. Andre gange siger de det under samtalen. De må ikke gøre det uden at orientere dig. Hvis du ved, at en tidligere arbejdsgiver vil sige no\n17 SÅDAN GÅR DU TIL JOBSAMTALE FOA 17 get ufordelagtigt om dig, kan du evt. henvise til en anden, der var glad for dig som medarbejder. Ændringer af arbejdsbetingelser Hvis du ønsker ændringer i arbejdsfunktioner eller arbejdsbetingelser, skal du inden samtalen tænke over, hvordan du vil spørge om det. Gruppeleder på plejecenter En kritisk situation skal ikke fylde for meget i samtalen. Man skal have en positiv tilgang til, hvorfor man lige præcis søger det her arbejde. Fakta Diskrimination?* Er du gravid? Skal du have flere børn? Hvad stemmer du på? Hvilken religion tror du på? Er du medlem af en fagforening? Hvilket køn danner du par med? Du får sikkert ikke jobbet, hvis du direkte nægter at svare på spørgsmålene. I stedet kan du fx svare, at du ikke kan se, hvilken relevans det har for, hvor godt du kan udføre jobbet. Hvis du ikke får det, kan du bagefter overveje, om du vil klage over et bestemt spørgsmål. Snak med din FOA-afdeling, hvis du vil klage. * Ifølge Lov om ligebehandling af kvinder og mænd og Lov om forbud mod forskelsbehandling på arbejdsmarkedet mv.\n18 18 FOA SÅDAN GÅR DU TIL JOBSAMTALE Måske har du en dårlig arm, der forhindrer dig i at udføre bestemte arbejdsopgaver. Overvej forskellige løsninger, som du kan præsentere for ansættelsesudvalget. Måske er du enlig mor til små børn og kan derfor ikke nå at møde, før daginstitutionen åbner. Spørg åbent om det er muligt at møde senere. Og overvej om du kan finde alternative pasningsmuligheder, hvis det ikke er muligt at møde senere. Fakta Hvad skal du have i løn? På foa.dk kan du under temaet Løn se, hvilken løn du er berettiget til i dit nye job. Du kan måske også få et lokalt afltalt løntillæg. Spørg din nye TR eller din FOA-afdeling om dine muligheder. Leder af børnehave Vi spørger under samtalen efter en tidligere leder, vi kan snakke med. Hvis en ansøger har været på kant med en tidligere leder, spørger vi efter en anden. For det skal være en leder, der giver referencen.\n19 SÅDAN GÅR DU TIL JOBSAMTALE FOA 19 På vej til jobsamtale Før du går ud ad døren til jobsamtalen, skal du lige overveje, hvad du skal have med, og hvad du skal have på. Hvad skal du have med? Det virker godt, hvis du har nogle papirer med, du kan lægge foran dig. Det kan typisk være: Jobannoncen (gerne med nogle understregninger hist og her) Din jobansøgning og dit CV Eventuelle eksamenspapirer ikke fordi udvalget vil se dem, men det kan være med til at styrke din faglige selvtillid Hvis du er nyuddannet: Opgaver, du har skrevet, der kan være relevante for jobbet. for, hvordan ansættelsesudvalget oplever dig. Det er derfor vigtigt, at du tager noget tøj på, der passer til jobbet, og som du føler dig godt tilpas i. Det vil oftest sige: ikke for festligt tøj ikke for stram eller nedringet bluse ikke for høje hæle ikke for kraftig makeup ikke for mange og synlige tatoveringer ikke for mange piercinger. Hvis du har langt hår, kan du sætte det op, så det ikke falder ned i øjnene på dig under samtalen. Hvad skal du have på? Du er den, du er, og du ser ud, som du nu ser ud. Men under jobsamtalen gælder det om, at du bruger de ressourcer, du har, så overbevisende som muligt. For din fremtræden og din måde at være på betyder meget\n20 20 FOA SÅDAN GÅR DU TIL JOBSAMTALE Under samtalen Nu skal slaget slås. Hvis du har forberedt dig godt, er du allerede et skridt nærmere jobbet. Her er nogle gode råd til, hvordan du kommer godt igennem selve jobsamtalen. Til jobsamtalen vil du blive sat over for et panel, der kan bestå af alt fra én person (typisk din nye arbejdsleder) til en større gruppe af arbejdsledere, tillidsfolk, pårørende og kommende kolleger. Lad dig ikke skræmme af det. De ved godt, at du er nervøs, og de vil i langt de fleste tilfælde søge at gøre samtalen til en god oplevelse for alle. Hvis du er velforberedt, kan du bedre slappe af og være dig selv. Prøv ikke at være en anden person, end den du er. Teamleder på ældrecenter Husk at tage både jobannoncen, ansøgning, CV og dine noter med. Man skal først og fremmest være sig selv. Vi kan mærke det, hvis nogen prøver at forstille sig. Selvfølgelig kommer du til tiden. Tag derfor hjemmefra i god tid. Sig pænt goddag og giv hånd til alle i ansættelsesudvalget. Du må gerne give et fast håndtryk uden at det selvfølgelig skal gøre ondt på folk.\n21 SÅDAN GÅR DU TIL JOBSAMTALE FOA 21 Lad lederen starte og styre samtalen. Men sørg for at få sagt det, du har forberedt, enten når du svarer på udvalgets spørgsmål, eller til sidst, hvor de sikkert spørger dig, om der er mere, du vil spørge om. Kig på dit medbragte papir, så de kan se, du har forberedt dig. Din fremtræden og dit kropssprog Se på den, der taler og på dem, du selv taler til. Hvis der er flere med til samtalen, skal du huske at snakke til dem alle sammen og ikke kun til lederen. Vær åben og interesseret. Tænk på, at du er så god, at du er blevet kaldt til samtale. Så er du også god nok til at få jobbet. Prøv at lade være med at vippe på stolen, tromme med fingrene eller, hvad du nu måtte have af dårlige vaner, når du er nervøs. Husk, det handler om jobbet og om, hvordan du passer til det og til arbejdspladsen. Fortæl derfor ikke lange historier fra dit privatliv. Teamleder i dagplejen Det er helhedsindtrykket og den oplevede motivation, der er afgørende for, hvem vi i sidste ende vælger af ansøgerne. Det handler om, hvem der bedst får vist, hvad de indeholder og kan byde på. Leder af børnehave Vi afviste en ansøger, fordi han virkede meget selvhævdende og helt manglede situationsfornemmelse.\n22 22 FOA SÅDAN GÅR DU TIL JOBSAMTALE Sig pænt farvel og giv hånd. Sig tak for en hyggelig samtale, og at du glæder dig til at høre fra dem. Eller hvad der nu falder dig naturligt. Leder af børnehave Det tæller positivt, hvis man har sødme og personlighed og virker markant og udadvendt. Selvom man er nervøs, skal man udstråle en vis personlig sikkerhed samt have nogle holdninger og komme frem med dem. Mange af kollegerne fylder meget, og den nye skal kunne matche det. Hvis der opstår problemer under jobsamtalen En sjælden gang kan du komme ud for, at noget går galt under samtalen. Det kan fx være: at arbejdslederen virker arrogant og stiller nogle ubehagelige spørgsmål at panelet griner sammen uden at inddrage dig at du finder ud af, at arbejdet eller arbejdspladsen slet ikke er noget for dig at du kommer til at sige noget, du ikke helst ikke skulle have sagt. Selvfølgelig kan du rejse dig og tage dit gode tøj og gå. Men det er nok bedst, at du bider tænderne sammen og gør samtalen færdig. Hvis du magter det, kan du også vælge at sætte ord på problemet. Måske kan det lette stemningen, så samtalen helt ændrer karakter.\n23 SÅDAN GÅR DU TIL JOBSAMTALE FOA 23 Efter samtalen Efter samtalen har du sikkert en fornemmelse af, om det er gået godt eller skidt. Men du ved jo ikke, om de andre ansøgere har gjort det værre eller bedre. Derfor skal du nu til at vente på at høre, om du bliver ansat. Leder af børnehave Vi valgte hende simpelthen, fordi hun var bedst. Og det var hele ansættelsesudvalget enige om. Der var ikke noget i vejen med de 2 andre ansøgere. De var bare ikke lige så gode og sympatiske. Det kan også være, du har fundet ud af, at jobbet og arbejdspladsen slet ikke var noget for dig. Så skal du videre med din jobsøgning, men har nu fået flere erfaringer med, hvad du går efter. Af hensyn til andre ansøgere, der gerne vil have jobbet, bør du hurtigt fortælle det til arbejdspladsen. Hvis du ikke har hørt fra arbejdspladsen inden for ca. en uge, kan du ringe for at høre, hvordan det er gået. Hvis du får jobbet Så tillykke med det! Sørg for at få en skriftlig bekræftelse på, at du er ansat og fra hvornår. Bekræftelsen skal også indeholde dine ansættelsesbetingelser, lønforhold og eventuel ansættelsesperiode. Hvis du har været ledig, så husk at afmelde dig på Jobnet.\n24 24 FOA SÅDAN GÅR DU TIL JOBSAMTALE Leder af børnehave Jeg synes, at de fleste af ansøgerne var ret kedelige. Faktisk var der kun én, der levede op til vores krav, så hende tog vi. Der var en god kemi, og hun faldt til med det samme, mens vi viste hende rundt. Hun virkede glad, havde humor, var frisk og fuld af gå-på-mod.\n25 SÅDAN GÅR DU TIL JOBSAMTALE FOA 25 Ansvarshavende sosuassistent på et plejehjem Hun opfyldte alle de faglige krav, boede tæt på og havde ikke haft en sygedag i 9 år. Det er vigtigt som nattevagt. Samtidig virkede hun sympatisk og frisk var ikke genert, men rap i replikken. Da hun blev spurgt, hvornår hun kunne starte, svarede hun: I nat! Og da vi spurgte til referencer, lagde hun et telefonnummer på bordet: hendes eget! Det, syntes vi, var sjovt.\n26 26 FOA SÅDAN GÅR DU TIL JOBSAMTALE Hvis du ikke får jobbet Hvis du ikke har fået jobbet, kan du høre arbejdspladsen, om du eventuelt må komme på venteliste, eller om de vil bruge dig som vikar. Du kan også spørge, hvorfor de ikke valgte dig. Selvfølgelig kan det være, at der har været en ansøger, der bare overstrålede alle. Men det kan også være, du har gjort eller sagt noget, de ikke syntes om, og som du kan lære af og måske ændre på, når du søger det næste job. Og endelig kan det være, at du gjorde det helt rigtige, men at der bare var en, der gjorde det bedre. Teamleder på ældrecenter Havde jeg haft 5 job, så havde jeg ansat dem alle sammen.\n28 DECEMBER 2016 Sådan går du til jobsamtale Gode råd til jobsøgning I pjecen får du gode råd til, hvordan du kan forberede og gennemføre en jobsamtale. Hvordan forbereder du dig på en jobsamtale? Hvad kan du svare på de spørgsmål, du får stillet under samtalen? Hvad kan du selv spørge om? Hvad kan du gøre for at virke overbevisende og troværdig? Hvad kan du gøre efter samtalen? A-kasse Staunings Plads København V Tlf foa.dk/a-kasse FOAs A-kasse er en moderne a-kasse tæt på dig. Vi har lokale kontorer overalt i Danmark, og vi kender dit fag og jobmarkedet. Vores vigtigste opgave er at sikre dig øko nomisk tryghed, hvis du skulle blive arbejdsløs og være din hjælpende hånd i jagten på dit næste job. Ud over dagpenge udbetaler vi også en række andre ydelser, fx efterløn og feriedagpenge. På foa.dk/a-kasse kan du vælge en lang række selvbetjeningsløsninger, og du kan kontakte os i både dag- og aftentimerne.


Spralla® Cornhole Game Kastespil | Coolstuff\nSaml vennerme eller familien og spil sommerens sjoveste kastespil Cornhole Game! I skiftes til at kaste sandposer mod de store mål for at tage point. Det hold, der først når 21 point, vinder. Perfekt spil til grillfester og hængeri i haven!\nDet klassiske spil “kast med lille sandpose” har fået en kraftig ansigtsløftning og er forvandlet til Cornhole Game – sommerens sjoveste udendørsspil! I dette kastespil gælder det om at kaste poserne i en bue mod et stort mål for at samle point. Spillet har enkle regler og passer godt til både store og små spillere. Så lad det fortærskede kongespil blive i skuret, Cornhole Game er desuden langt mere fredeligt end kongespil, da der ikke suser en masse stenhårde pinde ud over hele haven et par øl inde i kampen!\nCornhole Game spilles af to personer eller to hold med to personer på hvert hold, og I skiftes til at kaste de otte sandposer mod målene. En fuldtræffer i målets hul giver 3 point, en pose, der lander oven på målet er ét point værd og poser, der rammer jorden, giver slet ingen point. Først til 21 point vinder, og da det kun er ét hold, der kan tage point i hver runde, kræves der både held og en hel del dygtighed, når I kaster.\nI spillets oprindelsesland USA styres regler, turneringer og lignende af American Cornhole Association, og hvis du ønsker at give sommerspillet i haven et lidt mere seriøst touch, kan kan vi give det tip, at der naturligvis er et VM i Cornhole Game! Så det er på tide at samle slægt og venner og begynde at træne!\nFakta om Spralla® Cornhole Game Kastespil\nRam målet med sandposerne og saml point i dette sjove kastespil!\nPerfekt sommerspil til haven, grillaftenen og sommerhuset!\nUdendørsspil, du har brug for et areal, som er cirka 10 x 3 meter, til at spille på\nMålene har sammenfoldelige ben for fleksibel opbevaring\nMål, målet: 90 x 60 x 5 cm\nMål i opbevaringstaske: cirka 90 x 60 x 23 cm\nMateriale, mål: 6 mm MDF-plader\nMateriale, sandposer: stofposer fyldt med små keramiske stenkugler\nTips! Hvis det er voksne, der spiller, anbefales der en afstand på 8 meter mellem målene. Hvis det er børn, der spiller, kan I mindske afstanden\n8 sandposer (i to forskellige farver)\nSpilleregler på dansk, svensk , norsk, finsk og tysk kan downloades her\nLever fuldstændig op til mine forventninger. Havde det allerede dagen efter jeg bestilte. 5 stjerner herfra og handler helt sikkert ved jer igen\nProduktet levede ikke op til mine forventninger, så kontaktede kundeservice, hvorefter det blev lavet en god aftale, uden at det trak ud i tid! Virkelig god service!\nSå sjovt og underholdende for alle aldre. Og skønt, at man kan spille i al slags vejr\nNemt at bestille og betale og hurtig levering\nNemt at bestille og betale, og hurtig levering\nMangler afstivning på bagsiden


Danmark synger farvel til Kim Larsen: Oplev koncerten her i Aalborg\n4. okt 2018, kl. 19:10 Skrevet af: Emil Kjær Jørgensen\nEn vor tid største kunstnere, Kim Larsen, gik i søndags bort efter længere tids sygdom.\nSiden har hele Danmark været tynget af sorg over tabet af spillemanden, der som ingen anden kunne forene danskerne på tværs af generationer, landsdele og musiksmag.\nVed mindekoncerten ‘Som et strejf af en dråbe – Danmark synger farvel til Kim Larsen’, som afholdes søndag aften på Rådhuspladsen i København, får hele Danmark lov at synge farvel til Kim Larsen, fordi den også sendes direkte på DR1, P4 og DRTV klokken 19.30-21.00.\nSig farvel sammen med Aalborg og resten af Danmark\nMen i Aalborg bliver der også mulighed for at hylde Kim Larsen i fællesskab i hjertet af byen. Hele byen er nemlig inviteret ned på Musikkens Plads ved Musikkens Hus i Aalborg, hvor hele mindekoncerten kan følges på storskærm – ganske gratis.\nDet foregår fra klokken 19.30-21.00. Du kan tilmelde dig begivenheden lige her.\nDR meddeler, at det bliver en række af landets største musikere, der indtager scenen, når Kim Larsen søndag aften skal hyldes og mindes af hele Danmark. Det tæller blandt andre:\nThe Minds of 99, Love Shop, Michael Falch, Mattias Kolstrup, Caroline Henderson, Carl Emil Petersen og Rasmus Walter.\nListen er kun foreløbig, og flere navne vil blive tilføjet de kommende dage.


Kofod & Thomsen - Bilby Hillerød\nDet er svært ikke at bemærke Kofoed & Thomsen A/S. Hverken i trafikken ind til Hillerød eller i historien om bilforhandlere i Nordsjælland.\nDet er svært ikke at bemærke Kofoed & Thomsen A/S. Hverken i trafikken ind til Hillerød eller i historien om bilforhandlere i Nordsjælland. Med sin synlige placering ved rundkørslen, hvor Egespurs Allé møder Herredsvejen, er Hillerøds Peugeot-forhandler ikke til at overse, og historisk er det i 2023 80 år siden, at Hans Kofoed Pedersen begyndte at reparere automobiler på generatorbrændsel under krigen og grundlagde, hvad der blev til Kofoed & Thomsen A/S – Peugeot Hillerød. Kofoed & Thomsen A/S har forhandlet Peugeot siden 1981 og er Nordsjællands største forhandler af det populære franske mærke. I dag drives virksomheden af direktør Søren Thomsen, der ejer Kofoed & Thomsen A/S sammen med sin hustru, Tina Kofoed Thomsen, som er barnebarn af stifter Hans Kofoed Pedersen.\nPeugeot: Nu kører danskernes yndlinge el og hybrid\nPeugeot har i en lang årrække været blandt de mest populære bilmærker i Danmark. Legendariske 208 har flere år i træk været årets mest solgte, og 508 har høstet priser for sit design. Nu er det el- og hybrid-løsninger, der viderefører de stolte Peugeot-traditioner på de danske landeveje med det velkendte brede modelprogram til både til private og erhverv, og hos Kofoed & Thomsen A/S finder du hele det store udvalg og de aktuelle kampagner.\nEn Peugeot fortjener service hos Peugeot\nDin Peugeot fortjener service på et autoriseret Peugeot-værksted. Hos Kofoed & Thomsen A/S har du garanti for originale reservedele, korrekt udført arbejde af Peugeot-uddannede mekanikere og autoriseret Peugeot-stempel i bilens servicebog. Med en Peugeot Værkstedskonto kan du få dækket alle services, reparationer og indkøb af ekstraudstyr på dit Peugeot-værksted – uden udbetaling og uden at betale hverken renter eller gebyrer.\nBOOK PRØVETUR HOS PEUGOET


• Køb Gulvløber – Danmarks største udvalg online\nDe fleste online shops tildeler nu om stunder et stort udvalg af billige fragtmetoder til gulvløber. Den mest almindelige er nu om stunder levering til et afhentningssted, hvor du så selv henter dine varer når der er mulighed for det. Den er altså i høj grad simpel, og mange gange endda den mest prisbevidste fragtform.\nDu kan ligeledes udse dig at bestille pakken til levering til din bolig eller ud til dit arbejdes adresse. Leveringsformen viser sig sædvanligvis en anelse mere omkostningsfuld, men lige så vel ret så let med gulvløber online. Den billigste løsning er uden tvivl selv at hente varerne, som dog stiller krav om at du bor med kort afstand til internet forhandlerens byggecenter, for eksempel Jem og Fix, Bauhaus, Harald Nyborg eller Silvan.\nLeveringstiden på gulvløber kan i nogle tilfælde være meget relevant forudsat du står og skal bruge produktet øjeblikkeligt, så med det formål er det uden tvivl relevant at vi dobbelttjekker det anslåede leveringstidspunkt på gulvløber. En stor portion e-firmaer i Danmark – fx Harald Nyborg, Bauhaus, Jem og Fix og Silvan – udlover billig 1 hverdags levering på de fleste varer online, men vær opmærksom på at det stiller krav om at bestillingen placeres inden et aftalt tidspunkt, med hensynstagen til at de med sikkerhed kan nå at få ordren ekspederet før pakkepersonalet får fri.\nVisse forretninger på nettet byder på fragtfri levering på gulvløber online, men i mange tilfælde er det under forudsætning af at du bestiller for et præcist beløb. Derudover må du tage den prisbilligste metode til levering, der mange gange er at få kørt varerne til et afhentningssted.\nEn stor portion byggemarkedskæder udlover afhentning hvor du køber billig gulvløber hjemmefra men afhenter i byggecenteret. For eksempel Bygma, Davidsen, 10-4, Stark, Silvan, Jem og Fix, XL-Byg, Harald Nyborg og Bauhaus. Byggecentrene giver for eksempel click-and-collect på gulvløber i disse byer:\nLystrup, Ishøj, Frederikssund, Vallensbæk, Åbyhøj, Ikast, Odder, Randers, Aabenraa, Nærum, Tårnby, Søborg, Haderslev, Rudersdal, Hillerød, Nykøbing Falster, Slagelse, Skanderborg, Værløse, Taastrup, Hedensted, Albertslund, Gladsaxe, Ballerup, Sønderborg, Lyngby, Brønderslev, Skive, Viborg, Rødovre, Dragør, Haslev, Aarhus, Gentofte, Kokkedal, Kalundborg, Nørresundby, Fredericia, Virum, Næstved, Brøndby, Vordingborg, Jyllinge, Holstebro, Valby, Silkeborg, Hørsholm, Esbjerg, Frederikshavn, Nakskov, Ølstykke, Kolding, Lillerød, Højbjerg, Frederiksberg, Hvidovre, Ringsted, Svendborg, Nyborg, Brønshøj, Korsør, Holbæk, Stenløse, Solrød Strand, Horsens, Vanløse, Risskov, Aalborg, Grenaa, Middelfart, Roskilde, Køge, Birkerød, Allerød, Hedehusene, Helsingør, Varde, Hjørring, København, Farum, Herning, Thisted, Frederiksværk, Vejle, Tilst, Struer, Brabrand, Greve, Charlottenlund, Odense, Herlev, Glostrup, Rønne, og Hobro, .\nAfhentning af gulvløber er en mulighed i de fleste regioner af landet: Fyn (Østfyn, Vestfyn, Midtfyn, Sydfyn, Nordfyn), Jylland (Midtjylland, Syddanmark, Vestjylland, Sønderjylland, Østjylland, Nordjylland, Sydjylland) og Sjælland (Sydsjælland, Midtsjælland, Bornholm, Lolland, Hovedstaden, Falster, Amager, Østsjælland, Nordsjælland, Vestsjælland).\nVed kig i tallene fremstår det markant, at internetbrugere jævnligt efterspørger bl.a. gulvløber priser og køb gulvløber. Derudover oplever man som regel folk lede efter blandt andet gulvløber online, gulvløber tilbud og billig gulvløber, plus de gængse byggecentre som Davidsen, Harald Nyborg, Jem og Fix, Silvan, Bauhaus, Stark, XL-Byg, Bygma og 10-4.\nDet er efterhånden ret problemfrit for folk at finde frem til tilbud på billige gulvløber online i blandt diverse shops på nettet, og følgelig har de fleste e-handler været tvunget til at nedskære salgspriserne på gulvløber betragteligt, og ovenikøbet yde levering uden omkostninger.\nDerfor kan det stadigvæk vise sig lønsomt at tjekke nogle forskellige e-firmaer efter tilbud på gulvløber online inden du gennemfører dit køb, således at du er sikret at indhente den mindst kostelige pris. Se ikke bare på de udbredte byggemarkeder som Davidsen, XL-Byg, Bauhaus, Harald Nyborg, Jem og Fix, Stark, 10-4 og Bygma.\nMan må trods alt være så påvagt, at såfremt en internet virksomhed udbyder billige gulvløber online til salg for en pris som er overordentlig gunstig, bør det tit være et faresignal om en snydagtig e-shop. Kortkøb er dog inkluderet i en anordning, som beskytter dig som køber imod bedrageriske internet webshops.\nGenerelt foreslår vi køb med gængse betalingskort eller betalinger med mobilen. Som en anden løsning burde du bruge et afdragstilbud fra for eksempel ViaBill, ifald du efterspørger at honorere pengene til gulvløber over flere uger. Det foreslåes som regel ved nichefokuserede webshops, men dog sjældent de kendte byggemarkeder som for eksempel Bygma, Davidsen, Silvan, 10-4, Jem og Fix, XL-Byg, Harald Nyborg og Stark.\nNår vi ser på data står det klart, at mennesker jævnligt kigger efter for eksempel gulvløber priser og køb gulvløber. Foruden dette oplever man ofte folk lede efter for eksempel gulvløber tilbud, billig gulvløber samt gulvløber online.\nTrustpilot præsterer fuldt ud anstændige løsninger til at fortolke mange eksisterende forbrugeres kritik og derfor er det smart, at du eftergår online firmaets anmeldelser inden du køber billige gulvløber online.\nFacebook genererer lige så vel i højeste grad gode genveje til at få indsigt i online butikkens kundetilfredshed. Her møder vi en række internet forhandlere som gør det muligt at udforme en anmeldelse af deres køb, som også kan bruges til afvejning af tilfredsheden hos kunderne.\nFør folk bestiller billige gulvløber online på en shop bør man i virkeligheden skimme shoppens handelsaftale, det er dog bare ikke videre interessant, i særdeleshed på de udbredte byggekæder som XL-Byg, Harald Nyborg, Stark, Jem og Fix, Bygma, Silvan, 10-4, Bauhaus og Davidsen.\nEt nemmere alternativ kan være at kigge hvorvidt online butikken er e-mærket medlem, som almindeligvis er en erklæring om at online virksomheden føjer de officielle danske regler, og at online shoppen løbende evalueres af jurister der har megen viden om reglerne.\nDerudover giver det dig chance for opbakning, når du møder dilemmaer i forbindelse med din ordre på gulvløber. Foruden dette stiller vi forslag om at køber er obs på de mest betydningsfulde regler gældende for købet af gulvløber online, for eksempel hvilken bytteret online forretningen anvender.\nI den sammenhæng er det tillige afgørende, at man stadig bevarer ens ordrekvittering, således man en anden gang vil kunne dokumentere sin bestilling af gulvløber, uafhængig af om man har bestilt ved 10-4, Bauhaus, Stark, Jem og Fix, Silvan, Davidsen, Bygma, Harald Nyborg eller XL-Byg.


Vi sponsorerer IT-camp for piger 2019\nKender du en ung pige, der er i tvivl om, hvilken uddannelsesvej, hun skal vælge? Måske går hun i gymnasiet eller holder et sabbatår for at finde svar. Nu kan du hjælpe hende på vej, hvis hun drømmer om et fremtidigt job i en branche med masser af karrieremuligheder, spændende udfordringer, god løn og ledige jobs lige så langt, øjet rækker. Vi er glade for endnu en gang at være sponsor ved Aarhus Universitets vigtige event, IT-Camp for piger, og vi håber, at det vil betyde endnu flere talentfulde softwareudviklere. Og når de nye studerende så er uddannede, skal de være meget velkomne til at søge ind på vores Software Craftsman-program.


[Post 1 af 25] >>\nForbindsstoffer, Horsens Løve Apotek\nHorsens Løve Apotek har som andre apoteker solgt forbindsstoffer til private og til læger/speciallæger og tandlæger til brug i praksis.\nBrandbind. Afklippede stykker blev placeret over et brandsår, dækket med vat for at skåne såret mod slag og fasthæftet med gazebind. Brandbind skulle desinficere og fremme sårheling.\nBrandbindet er et 10 cm bredt og 2 m langt gazebind pakket ind i papir og pakket i papkarton. Producent Bateg. Forhandlet af Bang & Tegner (1882-1992, hvor der skete fusion med Nomeco)\nGazen er imprægneret med wismuth- amylum ( Vismut stivelse).Der er brugsvejledning på emballagen.\nSelvklæbende gaze er imprægneret, så gazen klæber på sig selv og derfor er let at fæstne.Det bruges for at beskytte mindre sår mod infektion.\nSelvhæftende gaze er 5 cm x 2,5 m ubleget gaze, der er oprullet. Fremstillet på fabrikken APPLICA, Kownogade 2, Aarhus.Den er indpakket i brunt papir med folie omkring. Brugsanvisning er påført emballagen.\nHæmodanbind anvendes til at standse en mindre blødning. Den imprægnerede gaze klippes af og presses mod blødningen, til den er standset. Bruges f.eks. til at stoppe næseblod hos private og blødning i tandkød hos tandlæger.\nHæmodan bind er steriliseret gaze, imprægneret med adrenonhydroklorid ( adrenalinforbindelse).Hvert gazebind indeholder 0,333 g Adrenonhydroklorid/1000 kvadrat cm. Bindet er 3 m x 1,5 cm med fast kant. Produceret af Bateg og forhandlet af Bang & Tegner.1964.\nLigtorneplaster placeres over en ligtorn, der er forhornet, hård hud. Den hårde hud opløses og fjernes dermed.\nDet er et lyserødt plaster med grøn cirkel i midten. 6 cm x 2 cm i bredden. Plasteret sættes på, så det grønne plaster i midten placeres lige over ligtornen. Cirklen er imprægneret med 40 % salicylsyre, der virker afskallende og opblødende på den forhornede ligtorn.60 % af plasteret er plastermasse. Plasteret er hæftet på gaze, lagt i æske med påtryk af apotekets navn: Hovedgaard Apotek og telefonnummer. Hovedgaard Apotek var selvstænigt apotek indtil 1988, hvor det blev en filial af Horsens Løve Apotek. Æsken er orange med sorte "torne" på siden og med billede af en tå med påsat plaster.Brugsanvisning findes i æsken.\nTræk-og byldeplaster bruges til at udtrække betændelse fra en byld. Plastermassen indeholder Hydrargyrum ( kviksølv) 25 g, Phenolum ( fenol)2 g og plastermasse til 100 g. Emballagen er 5 cm x 5 cm og mærket NOPI.Fremstillet på Nordisk Plaster Industri A/S København, og solgt fra Hovedgaard Apotek i 1949. Der er to typer plaster, hvor det ene er gennemhullet. Det ikke gennemhullede plaster lægges på bylden og skiftes hver anden dag, indtil der er gået hul på bylden. Så lægges det gennemhullede plaster på. Det hindrer at betændelsen bliver indkapslet bag plasteret. Det skiftes også hveranden dag, til betændelsen er aftagende, og et hæfteplaster kan anvendes, til såret er lægt.\nTjærejute. Jute er plantefibre fra stængler fra en plante. Bruges til fremstilling af lærred, der i dette tilfælde er imprægneret med tjære. Tjærejute er antiseptisk, absorberende, virker varmende og standser blødning. Ved anvendelse pakkes det ind i ren gaze og fastholdes evt.ved hjælp af gazebind f.eks. ved anvendelse mod gigt. Det blev desuden anvendt i forbindelse med fødsler, hvor det fungerede som en slags menstruationsbind, der standsede blødning.\nTjærejuten er 18 cm i bredden og indpakket i dobbelt lag papir for at bevare sin antiseptiske virkning ved udpakning. Yderste lag papir er brunt indpakningspapir. Det kan være steriliseret ved autoklavering, men ville i så fald nok være deklareret steriliseret. Pakken indeholder 100 g tjærejute.\nVattamponer. Smalle ruller vat indpakket i papir. Før anvendelse udpakkes vat og bruges f.eks. i tandklinik eller ved små blødende sår i næsen. Andvendes også af ørelæger og patienter efter drypning af ørerne.\nDe enkelte vattamponer er 4 cm i længden og 1 cm i bredden. De er indpakket i et lags brunt papir. 15 vattamponer er samlet i en plastpose. De kan være blevet varmebehandlet, hvilket papirets udseende tyder på, men det kan også være papirets alder, der giver det sprøde lidt brunlige udseende.


Fremtidens arkitektur er på plads i ny Magnum - klar til at køre selv | LandbrugsAvisen\nFremtidens arkitektur er på plads i ny Magnum - klar til at køre selv\nGrundlaget for en førerløs traktor ligger klar i næste generation Magnum, der også kommer til at udveksle data trådløst.\n7. sep 00:00 Skrevet af John Christensen\nDen kommende Magnum AFS Connect. Serien består af fem modeller med nom. ydelser fra 280 til 400 hk. Maks. effekt går fra 351 til 435 hk. Det nye flagskib Magnum 400 præsenteres først på Agritecnica og får en ny powershift-transmisison med 21 gear frem og fem bak. De resterende modeller kommer som enten CVX (trinløs) eller med den nuværende powershift-transmission. Fotos: John Christensen. Armlænet har ændret udseende. Det rummer basale knapper samt en række programmerbare af slagsen, og via det ene af de to scroll-hjul kan du også betjene terminalen. De mange knapper og grå displays i højre A-stolpe er væk til fordel for et nyt, lettere læsbart og mindre display, der viser kørehasighed og informationer om gearvalget.\nChassis, aksler og lift har ikke ændret sig synderligt.\nMen når den nye Magnum-serie lander i Europa næste år, er der tale om en traktor med en hel ny elektronisk arkitektur, der allerede fra starten giver nye muligheder for chaufføren og på sigt i princippet kan køre selv i marken.\n»Vores kommende Magnum har fremtidens arkitektur i sig. Vi har udviklet en helt ny platform, der er skabt til at vokse mange år frem med nye løsninger og muligheder«, fortæller Brad Lukac, global produktchef for Magnum traktorer hos Case IH.\nDerfor byder den nye Magnum bl.a. på trådløs overførsel af data mellem traktor og en ny Cloud-løsning, hvor man som bruger eller ejer kan tilgå data, udarbejde markkort og sende dem til de forskellige enheder i marken. Det gælder i øvrigt også A-B linjer.\n»Vi har haft vores AFS Connect portal tidligere. Men den nye udgave bygger ligesom traktoren på en ny platform, som kan tilgås både på PC, tablet eller smartphone«, forklarer Rob Zemenchik, der er ansvarlig for AFS-produkter hos Case IH.\nVia portalen kan man for eksempel også opnå fjernadgang til den nye AFS 1200 Pro terminal i traktoren, et foretrukkent værktøj for servicefolk, som kan følge med i og afhjælpe diverse problemer. Hvis der er brug for det, kan man også lave softwareupdate via remote adgangen.\nKan i princippet køre selv\nI marken bliver Magnum AFS Connect udstyret med AccuGuide, AccuTurn Pro og Vector Pro. Alt sammen teknologier, der gør traktoren i stand til selv at hæve redskabet og vende automatisk i forageren, uden brugeren behøver at røre en finger. Langt hen ad vejen en førerløs traktor.\n»Vi har taget flere komponenter fra vores føreløse Magnum-projekt, traktoren uden kabine, som vi viste for et par år siden«, forklarer Brad Lukac og fortsætter:\n»Med de komponenter kan traktoren allerede nu klare det hele selv, og der er i princippet ikke langt til den førerløse traktor, som blot overvåges af en person«.\n»Hele den elektroniske arkitektur er på plads, og vi har endda allerede lavet plads til de forskellige sensorer og kameraer, som en selvkørende traktor skal bruge for at registrere, om den er ved at ramme en forhindring. Vi er langt«, understreger Brad Lukac.\nHvornår Case IH sætter en førerløs traktor i serieproduktion, vil han dog ikke afsløre. Men teknologien er på plads.\nNy Magnum mere intelligent:\nTorsdag i denne uge var LandbrugsAvisen i Østrig, hvor Case IH præsenterede næste udgave af Magnum-serien. Traktoren er først og fremmest ændret i kabinen, og Case IH har lagt en ny elektronisk platform i traktoren. Samtidig kommer næste generation Magnum også i en ny topmodel, Magnum 400, der får en maksimal ydelse på 435 heste. Læs mere om den nye Magnum her og på landbrugsavisen.dk


Søren Gade sender stikpille til LA: »Når man har regeringsmagten, kommer man til at træffe nogle beslutninger, som gør ondt«\nDagens overblik: Burkaballaden spøger stadig i regeringen, og Venstres gruppeformand sender en spydig hilsen til Liberal Alliance. De Radikales leder kommer med et opråb fra ghettoen. Og så fortæller en erhvervsmand om omkostningerne ved at være kæreste med en kendt politiker. Hele dit politiske overblik her.\nTorsdag D. 8. FEBRUAR 2018 KL. 08:40\nSyv medlemmer af Liberal Alliance vil stemme imod regeringens tildækningsforbud. Venstre har ikke tænkt sig at fritstille sine medlemmer, fortæller gruppeformand Søren Gade: »Vi er jo et regeringsdueligt parti.«\nGodmorgen og velkommen til ugens næstsidste morgenpost.\nDet har været en lang uge – sådan føles det i hvert fald, for både oppositionen og regeringen er gået udspils- og aftaleamok de seneste dage.\nMen weekenden – og for nogens tilfælde også vinterferien – venter forude, så hæng i og læs dig igennem dagens politiske overflyvning.\nVi begynder med en sag, der bliver ved med at spøge i VLAK-regeringen: Burkaen.\nTirsdag præsenterede regeringen sit forslag til, hvordan det såkaldte tildækningsforbud skal udformes. Et forslag, som især de Konservative ikke har lagt skjul på, er møntet direkte på de muslimske klædedragter burka og niqab.\nSenere samme dag meddelte Liberal Alliance så pludselig, at partiets medlemmer vil være fritstillet, når forslaget skal til afstemning i Folketinget. Syv LAere vil derfor stemme imod regeringens eget forslag, og det har kastet en del historier og reaktioner af sig.\nBerlingske beskriver i dag, hvordan det ikke er helt unormalt, at borgerlige partier sætter deres folketingsmedlemmer fri – det er sket i andre tilfælde. I 2006 blev Venstres medlemmer eksempelvis fritstillet ved en afstemning om kunstrig befrugtning og i 2009 ved en afstemning om homoseksuelles ret til adoption.\nNår folketingsmedlemmer fritstilles, er det ofte med henvisning til, at der er tale om spørgsmål af etisk karakter, forklarer statskundskabsprofessor emeritus Tim Knudsen til avisen.\n»Det er svære spørgsmål, som under alle omstændigheder vil splitte i partierne,« siger han.\nBerlingske har også talt med Liberal Alliances gruppeformand, Leif Mikkelsen, og han mener, at fritstillingen er »helt naturlig«, da der i hans øjne netop er tale om et etisk spørgsmål, som har vakt store følelser internt i partiet.\n»Vores bagland er meget optaget af det her. Og vi mener, det meget er et personligt holdningsspørgsmål og måske også ligefrem et etisk spørgsmål, om man kan gå tildækket eller ej,« siger han.\nLeif Mikkelsen understreger desuden, at Liberal Alliance har fået lov af statsminister Lars Løkke Rasmussen (V) til at fritstille folketingsgruppen.\nHverken Venstre eller de Konservative har tænkt sig at følge Liberal Alliances eksempel og fritstille folketingsmedlemmerne.\nI den forbindelse kommer gruppeformand Søren Gade (V) i dagens udgave af Politiken med en stikpille til Liberal Alliance.\n»Det gør vi ikke. Vi er jo et regeringsdueligt parti, der er vant til at tage ansvar og også tage nogle svære beslutninger,« siger Søren Gade.\nHan forklarer til avisen, at der også i Venstre har været skepsis, men det er endt med, at en – næsten – enig gruppe stemmer for.\n»Når man har regeringsmagten, kommer man til at træffe nogle beslutninger, som gør ondt. Der er ikke rigtigt nogen fribilletter, og det ved man godt inde i Venstres folketingsgruppe. Der er nogen, der har siddet i gruppen siden 2001, og det er ikke første gang, og det bliver heller ikke sidste gang, man måske går lidt på kompromis med sig selv, men det er jo fordelen, når man har den erfaring, som Venstre har,« siger Søren Gade.\nIndtil videre har tidligere minister Eva Kjer Hansen (V) meddelt, at hun stemmer imod tilskæringsforbuddet. Ifølge DR vil også Venstres finansordfører, Jacob Jensen, stemme imod, men det har han endnu ikke selv bekræftet.\nOgså Jyllands-Posten har burkaer i spalterne. Regeringen og Dansk Folkeparti kan ikke længere mønstre flertal for forbuddet alene og er derfor afhængige af Socialdemokratiet, der som det eneste oppositionsparti har meddelt, at det vil stemme for.\nMen nu har S øjnet en chance for at stille krav om indrømmelser i forbuddet, skriver Jyllands-Posten.\nPartiet vil enten afvente samtlige høringssvar, før det tager stilling, eller indkaldes til forhandlinger om forbuddet. I den forbindelse ser Socialdemokratiet gerne, at en kvinde iført burka eller niqab, der bliver stoppet af politiet, ikke bare får en bøde. Der skal samtidig gennemføres et eftersyn af hendes sociale situation, mener retsordfører Trine Bramsen (S).\n»En bøde ændrer jo ikke særligt meget. Vores intention er, at man bruger antræffelsen af en kvinde i burka til at udløse et eftersyn af kvindens sociale situation. For eksempel kigge på, om denne kvinde er på arbejdsmarkedet, om hun taler sproget, og om der er vold i hjemmet,« siger Trine Bramsen:\n»Vi har meldt klart ud, at vi støtter et burka- eller niqabforbud. Men det er jo ikke det, der ligger på bordet. Det er et tilsløringsforbud, og konsekvenserne af det er ikke for os fuldt oplyst endnu.«\nInden vi forlader burkadebatten, skal vi have en enkelt analyse og samtidig hylde politisk kommentator Hans Engell for at finde på dagens ord: »Burka-fedt«.\n»Selv om det ville være fristende for S at lade regeringen stege i sit eget burka-fedt, har partiet for længst forpligtet sig til at stemme for forbuddet,« skriver han i dagens udgave af Ekstra Bladet.\n»For Løkke er ulykken, at forløbet i den grad har udstillet regeringens interne splittelser og den svage ledelse, der præger foretagendet. For spørgsmålet er selvfølgelig, hvorfor man ikke har pakket det hele på plads for længst,« skriver Hans Engell videre:\n»Forløbet er bestemt ikke kønt og viser, at de interne forhold i regeringen langtfra er løst siden det kaotiske opgør i december om finanslov og skatteforhandlinger.«\nVi springer fluks videre til Berlingske, der i dag har historien om, at de fleste børn i landets tre største ghettoområder vokser op med forældre på overførselsindkomst.\nDet viser en analyse fra Økonomi- og Indenrigsministeriet, der er blevet udarbejdet i forbindelse med det parallelsamfundsudspil, regeringen arbejder på i øjeblikket.\nBlot fire ud af ti fædre i ghettoerne Vollsmose, Gellerup og Tingbjerg er i arbejde eller i gang med en uddannelse, mens det for mødrene er én ud af fire.\n»Børnene mangler rollemodeller. Det er klart, at hvis man opvokser i et miljø, hvor penge er noget, der kommer af sig selv, så er det alt andet lige svært at videregive værdier om, at flid og hårdt arbejde sørger for, at der kommer mad på bordet, og at man kan betale huslejen. I parallelsamfund hersker andre værdier, der bliver givet videre til næste generation,« siger han til Berlingske.\nAmmitzbøll-Bille er formand for det ministerudvalg, der står for at udarbejde udspillet til, hvordan der skal gøres op med parallelsamfund i Danmark. Forud for fremlæggelsen ønsker han ikke at lægge sig fast på, hvordan regeringen vil løse problemet med, at børn i ghettoer vokser op med forældre, der ikke er i arbejde.\nMen han forklarer, at det kan komme på tale at fjerne adgangen til offentlige ydelser samt i højere grad styre, hvem der kan bosætte sig i ghettoområderne.\nHalalhippien i Vollsmose\nDe Radikales leder, Morten Østergaard, er som bekendt flyttet til Vollsmose i tre dage som et led i sit opgør med sin »indre halalhippie«.\nTV 2 News-programmet »Lippert« besøgte ham i går i Odense-ghettoen til en snak om blandt andet Socialdemokratiets nye udlændingeudspil.\nHer sagde Østergaard blandt andet om udsigten til en S-ledet regering:\n»Hvis vi ikke er trygge ved, at der føres en politik, som vi kan bakke op om, så vil vi ikke være parlamentarisk grundlag.«\nMorten Østergaard har før slået fast, at de Radikale skal have indflydelse på udlændingepolitikken for at gøre Mette Frederiksen til statsminister, mens S-formanden har gjort det klart, at hun vil forankre sin udlændingepolitik hen over midten.\nSå hvis Mette Frederiksen vil føre udlændingepolitik med Venstre og Dansk Folkeparti, så vælter I hende?, spørger værten, Søren Lippert.\n»Så skal hun spørge, om de vil gøre hende til statsminister,« svarer Østergaard:\n»Jeg har svært ved at se, hvordan en regering skulle kunne komme til magten, uden man også er enige om det svære spørgsmål. Når vi ønsker en ny regering, så vil vi have en ny retning. Også i udlændingepolitikken. Vi ønsker mere realisme og mindre symbolpolitik.«\nLæs TV 2s udskrift af interviewet her.\nDen radikale leder delte i øvrigt i går et billede af sin bopæl i Vollsmose de kommende dage.\nHvis du har et bud på, hvorfor der er så meget toiletpapir i baggrunden, hører vi gerne fra dig.\nMit hjem de næste par dage - her i Lærkeparken i Vollsmose. Glæder mig til mange flere samtaler. pic.twitter.com/3G4MOySNQq\n— Morten Østergaard (@oestergaard) 7. februar 2018\nFem historier, der er gode at få med\n1. Regeringen, Dansk Folkeparti og Socialdemokratiet indgik i går en aftale om nye regler for familiesammenføring.\nAftalen betyder grundlæggende, at det bliver sværere for beboere i udsatte boligområder at få familiesammenføring med en udenlandsk ægtefælle, mens det bliver nemmere for udlandsdanskere at få deres familier med tilbage til Danmark.\nBerlingske er dykket ned i aftalen, som du kan læse om her.\n2. Regeringen har nu droppet sine planer om at indføre et loft over børnechecken, skriver netavisen Altinget.\nRegeringen foreslog i august som led i sit oprindelige skatteudspil at skære børnechecken for barn nummer tre ned til 75 procent og fjerne ydelsen helt for barn nummer fire og opefter.\nMen efter at regeringen og DF tirsdag indgik en aftale om en markant mindre skattepakke, er der ikke behov for at finde finansiering ad den vej, og derfor er forslaget nu taget af bordet, fortæller skatteordfører Louise Schack Elholm (V).\n3. Hvis en forælder er dømt for alvorlig kriminalitet som eksempelvis drab, drabsforsøg eller pædofili, skal vedkommende miste retten til delt forældremyndighed.\nDet siger børneminister Mai Mercado (K) til Ekstra Bladet.\n»Jeg synes, det er vigtigt, at vi får sagt højt, at er man dømt for alvorlig personfarlig kriminalitet, for eksempel overgreb mod børn, så er det helt klart uforeneligt med de forpligtelser, der følger af et forældreansvar,« siger hun.\n4. Regeringen har igen været nødt til at udskyde forslag om obligatorisk pensionsopsparing for alle danskere, skriver Børsen.\nEt af hovedforslagene i regeringens pensionsudspil var, at alle danskere skulle spare op til deres pension – ellers skulle de tvinges til at indbetale mindst to procent af deres indkomst på en opsparing til alderdommen.\nMen den tvungne pensionsopsparing er gledet ud af den skatte- og pensionsaftale, regeringen og Dansk Folkeparti indgik tirsdag. Og finansminister Kristian Jensen (V) kan ikke love, at der kommer en løsning på det problem, siger han til Børsen.\n5. Som et led i sin store udflytningsplan flytter regeringen Lønmodtagernes Garantifond (LG) til Frederikshavn uden at have fået lov, skriver Politiken.\nRegeringen har nemlig ingen formel magt over LG, der er en selvstændig og selvejende institution. Når regeringen dikterer udflytning af private job i selvstændige fonde og institutioner, betyder det dermed, at armslængdeprincippet ophæves, lyder kritikken fra flere sider i avisen.\nAvisen har portrætteret Venstre-politikeren Jakob Engel-Schmidt, der det seneste døgn har mistet både sit partis opbakning, sin valgkreds og sit job. En politiker, der bliver beskrevet som et politisk talent og en ivrig liberal debattør, der ikke er bange for offentligt at gå imod Venstres linje.\nEkstra Bladet kunne tirsdag afsløre, at Jakob Engel-Schmidt i juli sidste år blev taget for kørsel med kokain i blodet. Han har i øjeblikket orlov fra Folketinget, og i går meddelte V-gruppeformand Søren Gade, at han har »meget svært« ved at se, at Engel-Schmidt skal vende tilbage til Christiansborg.\nJakob Engel-Schmidt skrev i går på sin Facebook-profil, at han har »talt usandt« over for sine nærmeste, og at der er tale om »et kæmpe tillidsbrud«.\nFlere medier talte i går med Søren Gade, som fortalte, at han havde hørt et rygte om Engel-Schmidts politisag for flere måneder siden.\n»Jeg havde hørt et rygte om det, men er ikke blevet det fortalt. Det kendskab jeg fik, at nu var Jakob blevet frakendt sit kørekort, hørte jeg i går aftes (tirsdag aften, red.),« siger Søren Gade til Politiken.\nKan du læse i Berlingskes Business-sektion.\nAvisen har talt med erhvervsmanden Lars Tvede, der danner par med Nye Borgerliges formand, Pernille Vermund. Han har i årevis været debattens frie fugl, men han fortæller nu, at det ikke er omkostningsfrit at blande sig, når man er kæreste med en partileder.\n»Jeg har en fornemmelse af, at det især blandt de større institutioner kan være et problem. Det er ikke noget, jeg selv hører, men jeg tror, der er noget pushback, jeg ikke hører om. At der er nogen, der skubber mig væk på grund af de politiske meldinger. Jeg går ud fra, der er nogen, som ikke bryder sig om, at jeg er kærester med Pernille,« siger Lars Tvede.\nLæs det glimrende interview her.\nDansk Folkepartis næstformand, Søren Espersen, kom i går med indtil flere spydige bemærkninger til sine kolleger i Folketinget på Twitter.\nDu får to jokes fra DFeren her:\nFinansminister Kr. Jensen beretter, at V, K og LA vil gå til valg sammen. Er det så hele LA - eller kun nogle stykker af dem...? #dkpol\n— Søren Espersen (@espersendf) 7. februar 2018\nDer går rygter om at min kære kollega, Alex Ahrendtsen, som jo i årevis har boet i Vollsmose, overvejer et forsøg, idet han i 3 dage vil bo i en AirB&B i Hellerup for på egen krop at mærke, hvordan livet leves uden for ghettoen. Spændende!! #dkpol\n10.00: Møde i salen med forældelsesfrister og dobbeltmandater\nI dag er der møde i Folketingssalen, hvor en stribe lovforslag bliver behandlet. Heriblandt er der tredjebehandling af et forslag om at ophæve forældelsesfrister for gerningsmandens strafansvar i sager om seksuelt misbrug af børn og for erstatningskrav mod forvaltningsmyndigheder. Desuden behandles en skærpelse af straffen for vidnetrusler og visse former for hærværk samt afskaffelse af dobbeltmandater.\nSundhedsminister Ellen Trane Nørby (V) skal også svare på en forespørgsel om, hvorvidt regionernes varetagelse af sundhedsområdet er tilfredsstillende.\nDet Udenrigspolitiske Nævn holder i dag møde, hvor blandt andre udenrigsminister Anders Samuelsen (LA) og forsvarsminister Claus Hjort Frederiksen (V) deltager. På dagsordenen er blandt andet situationen i Syrien og Irak, Nordkorea, dansk-russiske relationer og Israel og Palæstina. Udenrigsministeren var tirsdag og onsdag i Rusland, hvor han blandt andre mødtes med udenrigsminister Sergej Lavrov.\n11.00: Åbent samråd om byggeri af Storstrømsbroen\nBeskæftigelsesminister Troels Lund Poulsen (V) og transport-, bygnings- og boligminister Ole Birk Olesen (LA) er i dag i samråd om regeringens plan for byggeriet af den nye Storstrømsbro.\n12.30: Lukket samråd om Rigsrevisionens beretning om viden fra puljer på socialområdet\nDer er i dag et lukket samråd med børne- og socialminister Mai Mercado (K) omkring Rigsrevisionens beretning 6/2017 om viden fra puljer på socialområdet. Rigsrevisionen kritiserer ministeriet for i ringe grad at opnå viden om effekt af puljerne, og at ministeriet ikke i tilstrækkelig grad har sikret, at puljerne lever op til hensigten om at skabe viden om effekten af sociale indsatser. På samrådet skal Mai Mercado blandt andet forholde sig til Rigsrevisionens beretning og redegøre for, hvordan ministeren vil rette op på de enkelte kritikpunkter.\n12.45: Konference på Christiansborg om ny energiaftale\nDen liberale tænketank Cepos holder i dag konference om den nye energiaftale, politikerne skal forhandle om. Finansminister Kristian Jensen (V) er hovedtaler på konferencen, hvor han taler om regeringens udspil. Derudover medvirker også Lars Gårn Hansen, miljøøkonomisk medlem af Det Økonomiske Råds Formandskab, Lars Aagaard, administrerende direktør i Dansk Energi, Peter Birch Sørensen, formand for Klimarådet, og Otto Brøns-Petersen, analysechef i Cepos. Konferencen afsluttes med en debat mellem Folketingets energiordførere.\nMøde om muligt Formel 1 Grand Prix i København\nInitiativgruppen bag forsøget på at få et Formel 1 Grand Prix til København i sommeren 2020 mødes igen med regeringen og Københavns myndigheder. I initiativgruppen er Betina D. Wall, Lars Seier Christensen og Helge Sander, og de mødes med finansminister Kristian Jensen (V), erhvervsminister Brian Mikkelsen (K), kulturminister Mette Bock (LA), overborgmester Frank Jensen (S) og regionsrådsformand Sophie Hæstorp Andersen (S). Der er tale om et lukket møde mellem initiativgruppen og politikerne.


Hvad er projektafhængigheder? | UK | Riding the Tiger\nHvad er afhængigheder i projektledelse?\nAlle projekter har afhængigheder, som i Max Widemans ordliste defineres som “relationer mellem produkter eller opgaver”, dvs. opgaver, der kræver input fra andre opgaver for at blive udført, eller aktiviteter, der ikke kan starte, før en tidligere aktivitet er udført. Der er ofte flere sekvenser i en opgave, og de er alle afhængige af hinanden. Omfanget af et projekt kræver, at disse opgaver gennemføres i rækkefølge.\nHvorfor har vi brug for projektafhængigheder?\nEksempler på afhængigheder i projektledelse\nHard Logic vs. Discretionary-dependencies\nSådan håndterer du projektafhængigheder\nDet er afgørende for projektets samlede succes at opstille projektets afhængigheder. En projektleder skal:\nLægge sekvenserne af opgaverne ud i projektplanen.\nBeregne opgavernes kritiske veje, dvs. hvor lang tid hver enkelt opgave vil tage.\nIdentificere de nødvendige ressourcer til at fuldføre opgaverne samt potentielle problemer med planlægningen.\nOvervåg og styr opgaverne som en del af den overordnede projektplan.\nIdentificer og handl eventuelle muligheder for at fremskynde projektets opgaveplan.\nLad os sige, at du er i gang med et byggeprojekt og skal bygge, pudse og male en væg. Pudsningen kan ikke begynde, før væggen er blevet bygget, og de nødvendige rør og ledninger er blevet monteret. Væggen kan ikke dekoreres, før pudslaget er udført, herunder omkring rørene og ledningerne.\nSomme afhængigheder er eksterne, snarere end interne. I det foregående eksempel kan byggefirmaet, der bygger en væg, være afhængig af tredjepartsleverandører for byggematerialer. Før de overhovedet kan begynde at bygge, skal de også have licenser og byggetilladelser.\nDer findes fire typer af afhængigheder i projektledelse, som definerer forholdet mellem opgaverne:\n– den første opgave skal være afsluttet, før den anden opgave kan starte, som i ovenstående eksempel.\n– den anden opgave kan ikke afsluttes, før den første opgave er udført. F.eks. kan ledninger ikke monteres i væggen, før de er blevet inspiceret.\n– den følgende opgave kan ikke påbegyndes, før den første opgave er påbegyndt. F.eks. kan et betongulv ikke begynde at blive nivelleret, før betonen er begyndt at blive hældt ind i det udpegede rum.\n– den første opgave skal starte, før den anden opgave kan afsluttes. F.eks. skal en ny softwareinstallation starte, før den gamle installation kan stoppes.\nSelvom typerne af afhængigheder findes der også afhængighedskategorier. Disse er logiske, præference- og ressourcebaserede:\nafhængigheder, som er grundlæggende krav.\n-afhængigheder, som har flere planlægningsmuligheder, men som er baseret på den foretrukne vej.\nafhængigheder, som kunne gennemføres hurtigere, hvis der var yderligere ressourcer til rådighed.\nNogle projektafhængigheder er obligatoriske, også kendt som Hard Logic-dependencies, dvs. de er kontraktmæssigt eller juridisk krævet som en del af projektplanen. Diskretionære afhængigheder viser, at der er mere end én vej i en opgave eller aktivitets sekvens. I det tilfælde vælger teamet deres foretrukne rækkefølge, som regel baseret på erfaring.\nAfhængigheder vises ofte som Gantt-diagrammer, hvilket kan hjælpe:\nSpore den tid, det tager et projekt at gennemføre\nBeslutte og allokere ressourcer\nHjælpe håndteringen af afhængigheder mellem opgaver.\nAndre værktøjer omfatter et logisk netværk, der viser den rækkefølge af opgaver eller aktiviteter, der logisk set kommer før eller efter en anden aktivitet eller opgave. Et PERT-diagram – Program Evaluation and Review Technique – er nyttigt til at analysere de opgaver, der indgår i et projekt. Det angiver den minimumstid, der er nødvendig for at gennemføre projektet, og viser en hierarkisk opdeling af projektkravene.\nAndre diagrammer, der er særligt nyttige i projektplanen for at gøre det nemt for teammedlemmerne at henvise til dem, er:\nKausal- og effektdiagrammer\nFlow- og kontroldiagrammer\nParetodiagrammer og Pareto-analyse.\nHåndtering af afhængigheder i et projekt vil hjælpe både projektlederen og teamet med at arbejde og styre opgaverne i den bedst mulige rækkefølge. Dette er med til at sikre, at et projekt bliver afsluttet til tiden, hvis ikke før tiden.\nPrevious Kort over Chile og satellitbillede\nNext Jeg prøvede Oil Pulling i (næsten) en uge: Her's hvad der skete